Akcijski načrt Republike Slovenije za izvajanje resolucij Varnostnega sveta ZN o ženskah, miru in varnosti za obdobje 2018–2020

Poročilo o izvajanju za leto 2018

**Ljubljana, junij 2019**

Kazalo

[I. Uvod 3](#_Toc11932413)

[1. O Akcijskem načrtu Republike Slovenije za izvajanje resolucij Varnostnega sveta Združenih narodov o ženskah, miru in varnosti za obdobje 2018–2020 3](#_Toc11932414)

[2. Priprava poročila o izvajanju akcijskega načrta v letu 2018 4](#_Toc11932415)

[II. Uresničevanje Akcijskega načrta za izvajanje resolucij Varnostnega sveta o ženskah, miru in varnosti za obdobje 2018–2020 po posameznih področjih 5](#_Toc11932416)

[1. Uresničevanje Agende o ženskah, miru in varnosti in vključevanje vidika spola na področje oz. v politiko miru in varnosti (splošno) 5](#_Toc11932417)

[2. Delovanje žensk na področju miru in varnosti 19](#_Toc11932418)

[3. Zaščita žensk in deklic pred konfliktom, med njim in po njem ter odprava spolnega nasilja in nasilja zaradi spola, povezanega s konflikti 29](#_Toc11932419)

[4. Izobraževanje in usposabljanje na področju Agende o ženskah, miru in varnosti 37](#_Toc11932420)

[5. Odgovornost za preprečevanje in pregon storilcev spolnega nasilja in nasilja zaradi spola, povezanega s konflikti 43](#_Toc11932421)

# Uvod

## O Akcijskem načrtu Republike Slovenije za izvajanje resolucij Varnostnega sveta Združenih narodov o ženskah, miru in varnosti za obdobje 2018–2020

Vlada RS je na 8. redni seji dne 15. 11. 2018 s sklepom št. 51104-20/2018/3 sprejela Akcijski načrt Republike Slovenije za izvajanje resolucij Varnostnega sveta Združenih narodov o ženskah, miru in varnosti za obdobje 2018–2020. Akcijski načrt je bil pripravljen na podlagi ugotovitev Pregleda uresničevanja Akcijskega načrta Republike Slovenije za izvajanje resolucij Varnostnega sveta Združenih narodov 1325 in 1820 o ženskah, miru in varnosti v obdobju 2010–2015. Poročilo o pregledu je Vlada RS sprejela na 145. redni seji 27. julija 2017 s sklepom št. 51104-17/2017/3.

Akcijski načrt je pripravilo Ministrstvo za zunanje zadeve v sodelovanju z Ministrstvom za obrambo, Ministrstvom za notranje zadeve, Ministrstvom za zdravje, Ministrstvom za pravosodje in Ministrstvom za delo, družino, socialne zadeve in enake možnosti. O osnutku besedila se je posvetovalo tudi s civilno družbo in drugimi deležniki (Center za evropsko prihodnost - CEP in ITF Ustanova za krepitev človekove varnosti).

Akcijski načrt uvodoma predstavi kontekst Agende o ženskah, miru in varnosti, povzame pregled uresničevanja prejšnjega akcijskega načrta in poda kratek pregled dogajanja na področju žensk, miru in varnosti v mednarodnem kontekstu.

Cilj novega akcijskega načrta je nadalje prispevati k mednarodnim aktivnostim za doseganje enakosti spolov na področju miru in varnosti ter na področjih, povezanih z njim (humanitarna pomoč in razvojno sodelovanje, človekove pravice in vladavina prava), pri čemer Vlada RS krepi kapacitete pri vključevanju vidika spola na področja, povezana z mirom in varnostjo, in s tem uresničevanja Agende o ženskah, miru in varnosti na nacionalni ravni. Za dosego tega cilja akcijski načrt upošteva tudi pomembne mednarodne in nacionalne dokumente, ki se nanašajo na vključevanje vidika spola na področje miru in varnosti.

Namen akcijskega načrta je povezati različne vladne in nevladne deležnike, pomembne za uresničevanje Agende o ženskah, miru in varnosti ter vključevanje vidika spola na področja, povezana z mirom in varnostjo, in njihove aktivnosti ter tako krepiti učinkovitost njihovega izvajanja tako v tujini kot doma. Za lažje odzivanje oz. prilagajanje razmeram v mednarodni skupnosti ali v Sloveniji je obdobje akcijskega načrta omejeno na 3 leta (2018-2020). Tako se bo veljavnost akcijskega načrta zaključila v letu, ko bo preteklo 20 let od sprejetja prve resolucije VS ZN o ženskah, miru in varnosti, ki predstavlja temelj delovanja vseh deležnikov na tem področju.

Vsebina akcijskega načrta

Akcijski načrt določa aktivnosti na petih področjih, ki opredeljujejo teme iz resolucij VS ZN o ženskah, miru in varnosti:

1. uresničevanje Agende o ženskah, miru in varnosti in vključevanje vidika spola na področje oz. v politiko miru in varnosti,

2. delovanje žensk na področju miru in varnosti,

3. zaščita žensk in deklic pred konfliktom, med njim in po njem ter odprava spolnega nasilja in nasilja zaradi spola, povezanega s konflikti,

4. izobraževanje in usposabljanje o Agendi o ženskah, miru in varnosti,

5. odgovornost za preprečevanje ter pregon storilcev spolnega nasilja in nasilja zaradi spola, povezanega s konflikti.

Na vsakem izmed področij akcijski načrt predvideva tudi aktivnosti, namenjene obravnavi porajajočih se izzivov, za katere se je v preteklem obdobju izkazala potreba po vključevanju vidika spola. Med te sodijo migracije, humanitarne krize, terorizem in nasilni ekstremizem ter podnebne spremembe. Pri tem se akcijski načrt med drugim osredotoča na izmenjavo dobrih praks na področjih, kjer je izkazana dodana vrednost posameznega deležnika ali RS.

V okviru področij so aktivnosti razdeljene na aktivnosti na mednarodni ravni in na nacionalni ravni. Vsaka aktivnost ima opredeljenega enega ali več nosilcev oz. koordinatorja za aktivnost, ki zadeva večino deležnikov, ter vsaj en kazalnik, s pomočjo katerega bomo merili izvajanje posamezne aktivnosti.

Spremljanje izvajanja in poročanje

Akcijski načrt opredeljuje načine spremljanja izvajanja in poročanja. Za učinkovitejše spremljanje izvajanja se pripravljajo letna poročila o izvajanju, prav tako potekajo redna srečanja deležnikov na različnih ravneh.

Ključnega pomena za izvajanje akcijskega načrta so predvsem Ministrstvo za zunanje zadeve, Ministrstvo za obrambo, Ministrstvo za notranje zadeve, Ministrstvo za pravosodje, Ministrstvo za zdravje in Ministrstvo za delo, družino, socialne zadeve in enake možnosti, ki v izvajanje na ustrezen način vključujejo mednarodne in slovenske izvedence in izvedenke, usposobljene nevladne organizacije, zainteresirano civilno družbo in strokovno javnost. Naknadno smo k izvajanju povabili tudi Urad Vlade RS za oskrbo in integracijo migrantov.

Izvajanje akcijskega načrta spremlja Ministrstvo za zunanje zadeve v sodelovanju z drugimi ministrstvi in vladnimi službami in o tem poroča Vladi Republike Slovenije po preteku obdobja veljavnosti akcijskega načrta. Končno poročilo bo vključevalo pregled uresničevanja akcijskega načrta v triletnem obdobju in priporočila za naprej. Vlada RS lahko odloči tudi o zunanji evalvaciji akcijskega načrta.

## Priprava poročila o izvajanju akcijskega načrta v letu 2018

Akcijski načrt določa, da bosta pripravljeni dve letni poročili o izvajanju akcijskega načrta v letih 2018 in 2019. Poročanje bo usklajeno z drugimi sorodnimi poročanji po mednarodnih in nacionalnih dokumentih, predvidoma bo izvedeno v prvi polovici let 2019 in 2020. Letni poročili bosta objavljeni na spletni strani relevantnih resorjev in predstavljeni Medresorski komisiji za človekove pravice. Koordinator priprave poročil je Ministrstvo za zunanje zadeve.

V skladu s tem je Ministrstvo za zunanje zadeve konec marca 2019 začelo s koordinacijo priprave prvega letnega poročila, in sicer o izvajanju akcijskega načrta v letu 2018. Poleg ministrstev za obrambo, notranje zadeve, zdravje, pravosodje ter delo, družino, socialne zadeve in enake možnosti, kakor tudi Urada za oskrbo in integracijo migrantov, smo k sodelovanju pri pripravi poročila povabili tudi vladne in nevladne organizacije.

Poročilo je tako pripravljeno iz prispevkov Ministrstva za zunanje zadeve, Ministrstva za obrambo in Slovenske vojske, Ministrstva za notranje zadeve in Policije, Ministrstva za zdravje, Urada za oskrbo in integracijo migrantov in ITF Ustanove za krepitev človekove varnosti.

Poročilo sledi strukturi akcijskega načrta, tako da so aktivnosti, ki so jih izvajali različni deležniki razvrščene po posameznih prednostnih področjih. Pri pregledu izvajanja na vsakem prednostnem področju je v uvodu pripravljen kratek povzetek aktivnosti, za tem pa je v tabeli predstavljeno izvajanje po posameznih aktivnostih. Številne aktivnosti se med prednostnimi področji prekrivajo, zato so v izogib pretiranemu ponavljanju aktivnosti ponekod le omenjene, drugje pa podrobneje opisane.

# Uresničevanje Akcijskega načrta za izvajanje resolucij Varnostnega sveta o ženskah, miru in varnosti za obdobje 2018–2020 po posameznih področjih

## Uresničevanje Agende o ženskah, miru in varnosti in vključevanje vidika spola na področje oz. v politiko miru in varnosti (splošno)

Slovenija je bila tudi v letu 2018 aktivna v razpravah in na dogodkih o uresničevanju Agende o ženskah, miru ter varnosti in vključevanju vidika spola na področje miru in varnosti, predvsem v mednarodnih in regionalnih organizacijah.

Poleg tradicionalne aktivnosti o uresničevanju Agende o ženskah, miru in varnosti predvsem v OZN, Natu, EU in OVSE, velja izpostaviti sodelovanje predstavnikov in predstavnic RS, tudi na politični ravni, v mednarodnih forumih na področju varnosti, saj je v nastope in izjave redno vključen vidik spola. Sem sodijo nastop prejšnjega ministra za zunanje zadeve Erjavca na visokem segmentu Konference o razorožitvi februarja 2018, nastopi in izjave v okviru Pogodbe o prepovedi kemičnega orožja, (novembra 2018), Pogodbe o neširjenju jedrskega orožja (maja 2018), na 3. Pregledni konferenci o osebnem in lahkem orožju (junija 2018), na zasedanjih odločevalskih teles Mednarodne agencije za atomsko energijo, v 1. odboru Generalne skupščina ZN ter nastopi na dogodkih v okviru Pogodbe o celoviti prepovedi jedrskih poskusov (maja 2018), Urada ZN za zadeve vesolja (junija 2018) ter v okviru usposabljanja OVSE in UNODA za mlade.

Slovenija je opredelila enakost spolov kot presečno temo svojega predsedovanja Forumu OVSE za varnostno sodelovanje (april-julij 2018). V okviru OZN je bil izpostavljen tudi pomen žensk in deklic v kontekstu humanitarnih situacij ter pomen vključenosti žensk in deklic v mirovne procese. Povezavo med človekovimi pravicami, enakostjo spolov in preprečevanja nasilnega ekstremizma je Slovenija izpostavljala tudi kot članica Izvršilnega odbora UNESCO.

Predstavnice in predstavniki RS so bili dejavni v Globalni mreži nacionalnih kontaktnih točk za ženske, mir in varnost ter mednarodnih mrežah šampionov za enakost spolov. Stalni predstavnik RS na Dunaju je mrežo OVSE MenEngage tudi vodil.

V okviru mednarodnih in regionalnih organizacij je Slovenija sodelovala v pogajanjih o številnih mednarodnih dokumentih. Dejavna je bila mdr. pri posodobitvi Natove politike in akcijskega načrta in posodobitvi pristopa EU do žensk, miru in varnosti ter pri pogajanjih o vsebini ministrske odločitve OVSE o boju proti nasilju nad ženskami. Izpostaviti velja tudi podporo pobudi generalnega sekretarja OZN za delovanje na področju ohranjanja miru (Action for Peacekeeping initiative, spomladi 2018) in Deklaraciji o skupnih zavezah pri mirovnih operacijah OZN (septembra 2018).

V letu 2018 smo organizirali tudi nekaj dogodkov doma in v tujini. Tako smo februarja 2018 v Ljubljani skupaj z Norveško organizirali strokovni posvet o vlogi nacionalnih akcijskih načrtov pri promociji agende o ženskah, miru in varnosti. Podprli (kosponzorirali) smo tudi tozadevne dogodke ob robu splošne razprave 73. Zasedanja Generalne skupščine ZN (septembra 2018) in 71. zasedanja Svetovne zdravstvene organizacije (maja 2018). Številne dogodke so organizirala ali podprla tudi slovenska diplomatska predstavništva po svetu.

V različne mednarodne aktivnosti so se vključevali tudi slovenski izvedenci in izvedenke za različna vprašanja na področju enakosti spolov oz. Agende o ženskah, miru in varnosti. Z namenom učinkovitejšega mednarodnega udejstvovanja slovenskih izvedencev in izvedenk je MZZ dopolnil bazo podatkov o izvedencih na različnih področjih s področjem vključevanja vidika spola na področje miru in varnosti (agendo o ženskah, miru in varnosti).

V Slovenski vojski deluje 8 pripadnikov in pripadnic, ki so opravili vsaj en mednarodni tečaj s področja vidika spola in so redno vključeni v različne mednarodne aktivnosti (5 jih je razporejenih na delovna mesta svetovalcev vidika spola, 3 pa se po potrebi vključujejo v izobraževanja in usposabljanja). Slovenija ima v Odboru Nata za vidike spola imenovano članico in namestnico (svetovalki za vidik spola iz SV).

SV je v mednarodno operacijo Nata na Kosovu (KFOR) napotila strokovnjakinjo, svetovalko za vidik spola, ki je opravljala delo načelnice koordinacijskega centra za povezavo in nadzor v poveljstvu KFOR, kontaktne točke za vidik spola v sektorju, v katerem je delovala, in svetovalke za vidik spola poveljniku KFOR.

V letu 2018 je RS namenila finančne prispevke Entiteti OZN za enakost spolov in krepitev moči žensk ("UN Women"), Uradu visoke komisarke OZN za človekove pravice in Evropskemu razvojnemu skladu (*European Developemtn Fund* - EDF) ter humanitarni prispevek Mednarodnemu odboru Rdečega križa (ICRC) za delovanje na področju boja proti spolnemu izkoriščanju in zlorabam v Demokratični republiki Kongo.

Enakost spolov je presečna tema mednarodnega razvojnega sodelovanja in humanitarne pomoči, kar je potrdila Vlada RS decembra 2018 s sprejetjem Strategije mednarodnega razvojnega sodelovanja in humanitarne pomoči do leta 2030. Od leta 2017 je obveza vseh izvajalcev mednarodnega razvojnega sodelovanja, ki imajo z MZZ sklenjeno pogodbo o financiranju, da ob prijavi projekta in pri poročanju o njegovem izvajanju opredelijo, kako je vidik spola vključen v njegovo načrtovanje, izvajanje in spremljanje.

RS je v letu 2018 podprla 11 projektov slovenskih NVO in drugih razvojnih deležnikov, ki so bili namenjeni enakosti spolov in krepitvi moči žensk, ter 27 projektov, kjer je bila enakost spolov pomemben in nameren cilj. Projekti so se izvajali v Albaniji, Bosni in Hercegovini, Črni gori, Severni Makedoniji, Srbiji, Ugandi, Afganistanu, Egiptu, Maroku, Jordaniji, Libanonu in Ukrajini. Podprla je tudi delovanje ITF Ustanove za krepitev človekove varnosti in 8 njenih projektov.

**Poročilo o izvajanju po posameznih aktivnostih**

* **Aktivnosti na mednarodni ravni**

|  |  |  |
| --- | --- | --- |
| 1. **Promocija vključevanja vidika spola na področja, povezana z mirom in varnostjo, vključno:**    1. **s sodelovanjem RS v razpravah mednarodnih organizacij in na mednarodnih dogodkih, tudi na področjih novih izzivov, kot so terorizem/ekstremizem/radikalizem, humanitarne krize, migracije in podnebne spremembe, ter na področjih razorožitve, demobilizacije in reintegracije (DDR), podpore reformi varnostnega sektorja (SSR) idr.,**    2. **z zavzemanjem RS za vključitev vidika spola v relevantne mednarodne dokumente, vključno z globalnim dogovorom za migrante,**    3. **z vključevanjem vidika spola v izvajanje mednarodnih vaj (vaja MRMI – reagiranje ob množičnih nesrečah idr.).** | | |
| **Kazalnika** | **Nosilci** | **Izvajanje v letu 2018** |
| * nastopi in izjave predstavnikov in predstavnic RS v mednarodnih forumih na različnih ravneh (v razpravah v OZN (VS, SČP, Svetovne zdravstvene organizacije – SZO in drugih telesih OZN, Natu, EU in OVSE), ki upoštevajo pomen vključevanja vidika spola na področja, povezana z mirom in varnostjo, ali v obravnavo situacij v posamezni državi, * predlogi in druge aktivnosti, ki odražajo zavzemanje RS za vključitev vidika spola v mednarodne dokumente na področjih, povezanih z mirom in varnostjo, ali glede posamezne države v okviru mednarodnih organizacij ali na mednarodnih dogodkih ter ocena njihovih učinkov. | MZZ, MORS in drugi resorji v skladu s svojimi pristojnostmi | Tudi v letu 2018 je RS tradicionalno **sodelovala v razpravah mednarodnih organizacij in na mednarodnih dogodkih** v podporo vključevanju vidika spola na področja povezana z mirom in varnostjo.  Tako je sodelovala v različnih razpravah **OZN in organizacij v sistemu OZN.**  Tradicionalno je sodelovala na:   * odprtih razpravah VS ZN (aprila na odprti razpravi posvečeni spolnemu nasilju v konfliktih, oktobra pa je na letni razpravi o ženskah, miru in varnosti, kjer je nastopila DS Leskovar), * 62. zasedanju Komisije za status žensk, * rednih zasedanjih Sveta ZN za človekove pravice (tudi z nastopom ministra za zunanje zadeve Erjavca na visokem segmentu februarja 2018, predvsem pa na junijskem zasedanju, ki je tradicionalno posvečeno enakosti spolov in krepitvi moči žensk, ter na zasedanjih delovne skupine za Univerzalni periodični pregled, mdr. pri pregledu Malija, Burundija, Republike Konga (Brazzaville), Srednjeafriške republike in Jordanije) ter * v okviru 3. odbora Generalne skupščine ZN.   Prav tako je vključevala pomen vidika spola v nastope na področju varnostne politike, mdr:   * na visokem segmentu Konference o razorožitvi (februarja 2018, ko je nastopil minister za zunanje zadeve Erjavec), * na Pregledni konferenci Pogodbe o prepovedi kemičnega orožja (OPCW, novembra 2018), * na 2. pripravljalnem odboru na pregledno konferenco Pogodbe o neširjenju jedrskega orožja 2020 (NPT, maja 2018), * na 3. Pregledni konferenci o osebnem in lahkem orožju (junija 2018), * na 4 zasedanjih odločevalskih teles Mednarodne agencije za atomsko energijo IAEA (Sveta guvernerjev in Generalne konference) ter * v 1. odboru Generalne skupščine ZN.   Predstavnik Slovenije je nastopil na simpoziju Pogodbe o celoviti prepovedi jedrskih poskusov (CTBT) o znanstveni diplomaciji (*CTBT Science Diplomacy Symposium*), na panelu Vključevanje načela enakosti spolov v razoroževanju in neširjenju jedrskega orožja (maja 2018), na dogodku Urada ZN za zadeve vesolja (UNOOSA): UNISPACE+50 v okviru panela Vesolje za ženske (junija 2018) ter v okviru usposabljanja OVSE in UNODA za mlade na temo nadzora orožja, razoroževanja in neširjenja orožja (februarja 2018).  V okviru OZN je bil izpostavljen pomen vključenosti in zaščite žensk in deklic tudi v kontekstu humanitarnih situacij in pomen vključenosti žensk in deklic v mirovne procese (npr. v primerih Sirije, Libije, Kolumbije in Jemna). Na izvršnem zasedanju Visokega komisariata ZN za begunce (oktobra 2018) je Slovenija predstavila projekte, ki jih podpira, za pomoč begunkam v Jordaniji, Libanonu in Ugandi. Na področju človekovih pravic je Slovenija vidik spola izpostavljala predvsem v kontekstu preprečevanja kršitev človekovih pravic.  V lanskem letu v okviru nastopov na SZO ni bilo primerne teme, kjer bi lahko v izjavo/nagovor vključili področja iz agende o ženskah, miru in varnosti. Je pa Slovenija na 71. zasedanju Generalne skupščine SZO (maj 2018) podprla dva stranska dogodka, ki so potekali ob robu zasedanja (več o dogodkih pod točko 1.b).  Slovenija je tematiko človekovih pravic in enakosti spolov izpostavljala tudi v svojih izjavah kot članica Izvršnega odbora UNESCO (na 204. in 205. seji, aprila in oktobra 2018).  V okviru **Nata** je Slovenija sodelovala na različnih zasedanjih Severnoatlantskega sveta z novoimenovano posebno predstavnico generalnega sekretarja Nata za ženske, mir in varnost (januarja in novembra 2018). Na teh zasedanjih se je zavzela za čimprejšnje in temeljito izvajanje Natovega akcijskega načrta za obdobje 2018-2020 ter za redno poročanje Natovih oddelkov o doseženem napredku na področju žensk, miru in varnosti.  Na zasedanjih Odbora zavezništva za vidike spola je v letu 2018 aktivno sodelovala tudi nacionalna predstavnica (iz SV).  V okviru **OVSE** je Slovenija opredelila enakost spolov kot presečno temo predsedovanja Forumu za varnostno sodelovanje (april-julij 2018). Imela je številne izjave na zasedanjih foruma, Stalnem svetu OVSE in na drugih dogodkih v okviru OVSE.  V okviru **EU** je Slovenija aktivno sodelovala na zasedanjih Neformalne delovne skupine o ženskah, miru in varnosti. Z izjavami pa je nastopila na Politično-varnostnem odboru Sveta EU in zasedanjih drugih relevantnih teles Sveta EU na področju skupne zunanje in varnostne politike (za človekove pravice, za OZN, za humanitarne zadeve, za civilne vidike kriznega upravljanja).  Slovenija je kot ustanovna članica **Globalne mreže kontaktnih točk za ženske, mir in varnost** (kontaktna točka RS je generalna direktorica za multilateralo na MZZ) sodelovala na 2. letnem srečanju mreže (aprila 2018 v Berlinu) in srečanju ob robu splošne razprave 73. zasedanja Generalne skupščine ZN (septembra 2018).  V letu 2018 so stalna predstavnica Slovenije pri OZN v New Yorku in stalna predstavnika v Ženevi in na Dunaju bili člani **mednarodnih mrež šampionov za enakost spolov**, stalni predstavnik na Dunaju je tudi vodil **mrežo OVSE MenEngage**. V tem okviru so se stalni predstavniki mdr. zavezali k promociji vključevanja vidika spola na vsa področja delovanja. Stalno predstavništvo RS na Dunaju je oktobra 2018 gostilo srečanje Usmerjevalne skupine Mednarodne mreže za enakost spolov na Dunaju (v skupini so poleg pobudnic mreže na Dunaju (Kostarike, ZDA in Slovenije) še predstavniki IAEA, CTBTO, UNODC/UNOV, UNIDO in OVSE), ki je bilo mdr. namenjeno obravnavi načinov za okrepitev vključevanja vidika spola v programe mednarodnih organizacij na Dunaju in njihove aktivnosti na terenu.  Na številnih dogodkih o pomenu vključevanja vidika spola ter promocije enakosti spolov in krepitve moči žensk so sodelovali predstavniki različnih resorjev. Npr. strokovnjakinje iz Slovenske vojske so bile aktivno vključene v 6 konferenc in mednarodnih dogodkov, strokovnjakinja, napotena v KFOR za področje vidika spola, pa je sodelovala na številnih dogodkih na Kosovu.  Tudi diplomatska predstavništva Slovenije po svetu so sodelovala na tovrstnih dogodkih, ki so se nanašala na enakost spolov in agendo o ženskah, miru in varnosti. Med posebej aktivnimi je bilo Veleposlaništvo v Izraelu, ki je mdr. nastopilo na dogodku v Knessetu (julija 2018) in na dogodkih ob mednarodnem dnevu boja proti nasilju nad ženskami (novembra 2018).  S svojimi predlogi je Slovenija sodelovala **v pogajanjih različnih mednarodnih dokumentov**. Tradicionalno se je udejstvovala v pogajanjih o resolucijah v telesih **ZN** (SČP in 3. Odbor Generalne skupščine ZN ter Komisije za status žensk), kjer se je zavzemala za vključevanje vidika spola ter ohranjanje najvišjih standardov na področju enakosti spolov, zlasti v resolucijah o diskriminaciji in nasilju nad ženskami, trgovini z ženskami in deklicami, o škodljivih praksah, otrokovih pravicah v humanitarni situaciji itd.  Slovenija je v letu 2018 podprla pobudo generalnega sekretarja ZN za delovanje na področju ohranjanja miru (*Action for Peacekeeping initiative*, spomladi 2018) in Deklaracijo o skupnih zavezah pri mirovnih operacijah OZN (septembra 2018), ki vključujeta vidik spola ter poudarjata pomen zaščite žensk v okviru aktivnosti za ohranjanje miru in udeležbe žensk v teh aktivnostih.  Slovenija je aktivno sodelovala pri posodobitvi **Natove** politike in akcijskega načrta o ženskah, miru in varnosti, ki sta bila potrjena na Vrhu Nata julija 2018. Na predlog Slovenije je bil v Natov akcijski načrt vključen časovni okvir, in sicer da bodo relevantna Natova telesa (po potrebi s partnerskimi državami) vsakih šest mesecev, ali prej, razpravljala o doseženem napredku na področju žensk, miru in varnosti (do sedaj je Severnoatlantski svet o tem razpravljal le enkrat letno, ob 8. marcu).  Slovenija je svoj pristop v okviru priprav omenjenih dokumentov večinoma predhodno uskladila na neformalnih sestankih Skupine prijateljev 1325, ki so potekali pred zasedanji Severnoatlantskega sveta oz. drugih relevantnih odborov.  Aktivno je sodelovala pri pripravi Natovega interaktivnega zemljevida o ženskah, miru in varnosti, ki je bil predstavljen ob robu julijskega Vrha Nata.  Aktivno sodelovanje Slovenije v pogajanjih o vsebini ministrske odločitve **OVSE** o preprečevanju in boju proti nasilju nad ženskami na ministrskem zasedanju OVSE v Milanu decembra 2018 je privedlo do eksplicitne omembe vloge OVSE MenEngage mreže pri ozaveščanju o vlogi moških in dečkov pri odpravi diskriminacije in vseh oblik nasilja nad ženskami in deklicami.  Slovenija je prispevala k zagotovitvi vključitve vidika spolov tudi v dve odločitvi in eno deklaracijo, ki so bile sprejete na omenjenem zasedanju, in sicer v:  i) odločitvi o varnosti novinarjev  ii) odločitvi o razvoju človeškega kapitala v digitalni dobi  iii) deklaraciji o digitalni ekonomiji kot gonilni sili za promocijo sodelovanja, varnosti in rasti.  V okviru **EU** je Slovenija sodelovala pri posodobitvi pristopa EU do agende o ženskah, miru in varnosti(po novem Strateški pristop EU do agende o ženskah, miru in varnosti), ki ga je Svet EU za zunanje zadeve potrdil decembra 2018 skupaj s prvimi sklepi Sveta EU na tem področju. Slovenija se je zavzemala za jasnost dokumenta in njegovo usklajenost z drugimi strateškimi dokumenti (še posebej Načrtom za enakost spolov II (Gender Action Plan II 2016-2020)), tudi kar zadeva spremljanje izvajanja in poročanje. Posebej je izpostavljala pomen vloge moških za uspešno uresničevanju agende.  Slovenija je predlagala ali podpirala vključevanje vidika spola na področje miru in varnosti, in na splošno, tudi v pripravo drugih dokumentov EU, npr. različne sporazume EU z drugimi regijami (Latinsko Ameriko in Karibi, Afriko itd.).  **Ocena:** Vidik spola je dimenzija, ki ima razsežnosti v različnih varnostnih pojavih, zato vključevanje obeh spolov prinaša bolj celovito razumevanje situacij v povezavi z zagotavljanjem miru in varnosti. Vključenost pomena vidika spola v dokumente in njegovo izpostavljanje na različnih mednarodnih dogodkih/konferencah je prispevala k napredku pri vključevanju in prepoznavanju vidika spola in agende o ženskah, miru in varnosti v mednarodnem prostoru, tudi v okviru obravnave situacij.  Slovenija je s svojimi aktivnostmi potrdila svojo vlogo mednarodne zagovornice vključevanja vidika spola na področja povezana z mirom in varnostjo in enakosti spolov na splošno. |

|  |  |  |
| --- | --- | --- |
| 1. **Organizacija ali sodelovanje pri pripravi mednarodnih dogodkov v Sloveniji in tujini, ki bodo poudarjali pomen vključevanja vidika spola na področja, povezana z mirom in varnostjo.** | | |
| **Kazalnik** | **Nosilci** | **Izvajanje v letu 2018** |
| * število konferenc in mednarodnih dogodkov v Sloveniji in tujini ter ocena rezultatov teh dogodkov z vidika napredka pri vključevanju in prepoznavanju vidika spola. | MZZ in drugi resorji v skladu s svojimi pristojnostmi | Februarja 2018 je MZZ v sodelovanju z MZZ Norveške pripravilo **dvodnevni strokovni posvet o vlogi nacionalnih akcijskih načrtov pri promociji agende žensk, miru in varnosti** (v okviru Sklada za bilateralne odnose Norveškega in EGP finančnega mehanizma). Prvi dan so potekale bilateralne konzultacije z Norveško, kjer so slovenske in norveške izvedenke in izvedenci z različnih področij (na slovenski strani so v razpravah sodelovale predstavnice MZZ, MORS in SV, Policije, akademske sfere (FDV), vladnih (CEP in ITF) in nevladnih organizacij (FER, Ekvilib)) izmenjali izkušnje s pripravo in izvajanjem nacionalnih akcijskih načrtov, razpravljali o zagotavljanju višje udeležbe žensk v varnostnem sektorju obeh držav, krepitvi moči žensk z območij, ki so jih prizadeli konflikti, ter o novih trendih in izzivih na področju žensk, miru in varnosti.  Drugi dan posveta so potekale razprave z vladnimi in nevladnimi predstavniki vseh 7 držav Zahodnega Balkana, na katerih so udeleženci poudarili nujnost tovrstnih platform za izmenjavo stališč in potrebo po regionalnem sodelovanju za učinkovito obravnavo izzivov (predvsem sprave in posledic spolnega nasilja) in izkoriščanje priložnosti glede žensk, miru in varnosti na Zahodnem Balkanu.  Dogodek je pokazal, da so za agendo o ženskah, miru in varnosti potrebna prizadevanja tako za ohranjanje že doseženih standardov kot za napredek pri uresničevanju agende, še posebej, ko gre za učinkovito obravnavo (novih) izzivov (kot so terorizem in nasilni ekstremizem, množični prehodi migrantov in beguncev, humanitarne krize itd.). Kot že večkrat je tudi ta dogodek pokazal na ključno vlogo žensk v aktivnostih na področju miru in varnosti (mirovni procesi in procesi sprave, pokonfliktna obnova). Pri tem je potrebno odpraviti strukturne ovire, predsodke, stereotipe in različne oblike diskriminacije in nasilja, vključno s spolnim nasiljem in nasiljem zaradi spola. Drugi dan dogodka je pokazal, da imajo države Zahodnega Balkana mnogo dobrih praks in izkušenj, ki bi jih lahko delile z namenom krepitve uresničevanja agende WPS po svetu.  Dogodek ni služil le kot dobra priložnost za izmenjavo in učenje izkušenj z Norveško in državami Zahodnega Balkana, ampak tudi za povezovanje med izvedenkami in izvedenci različnih področij, povezanih z agendo WPS. Še posebej drugi dan so udeleženke in udeleženci večkrat pozvali h krepitvi regionalnega sodelovanja. Večkrat je bilo tudi izpostavljeno, da vključevanje vidika spola v prizadevanja za mir in varnost ni le žensko vprašanje, vendar pa se je dogodka udeležila le peščica moških.  Slovenija je v času splošne razprave 73. zasedanja Generalne skupščine (september 2018) podprla (kosponzorirala) **stranski dogodek na visoki ravni o pregonu spolnih hudodelstev in hudodelstev zaradi spola na Mednarodnem kazenskem sodišču** (*Prosecuting Sexual and Gender-Based Crimes in the ICC - Analyzing the legacy of prosecutions on the 20th Anniversary of the ICC*), na katerem je v imenu Slovenije nastopila GD za multilateralo na MZZ.  Kot omenjeno pod točko 1.a je Slovenija ob robu 71. zasedanja Generalne skupščine SZO maja 2018 podprla (kosponzorirala) **dva stranska dogodka**.  Prvi dogodek je podrobneje obravnaval različne vidike človekovih pravic in iskal odgovore na vprašanje, zakaj so ženske, otroci, mladostniki in mladi osrednjega pomena za hitrejše doseganje univerzalne dostopnosti do zdravstvenega varstva, kakovosti, enakosti in dostojanstva ter spolnega in reproduktivnega zdravja in pravic.  Drugi dogodek se je osredotočal na problematiko alkoholizma, ki je posredno tudi povezana z agendo o ženskah, miru in varnosti. Podoben dogodek (o alkoholu, kroničnih boleznih in trajnostnem razvoju) je Slovenija v sodelovanju s SZO in NVO-ji organizirala ob robu splošne razprave 73. zasedanja Generalne skupščine OZN (september 2019). Škodljiva raba alkohola je problem, ki je povezan tudi s spoštovanjem človekovih pravic in prispeva k revščini, neenakostim med spoli, socialni izključenosti in nasilju.  Slovenska diplomatska predstavništva po svetu so organizirala ali podprla številne druge dogodke po svetu, mdr. postavitve fotografske razstave Nasilje na njeni koži (gre za razstavo, ki sta jo na podlagi fotografskega natečaja pripravila MNZ-Policija in MDDSZ v okviru kampanje Vesna) na več krajih v Izraelu.  **Ocena**: Organizacija in sodelovanje pri pripravi mednarodnih dogodkov doma in v tujini prispeva k utrjevanju vloge Slovenije kot zagovornice agende o ženskah, miru in varnosti ter enakosti spolov in krepitve moči žensk na splošno. Organizacija dogodkov v Sloveniji dodatno prispeva tudi o ozaveščanju slovenskih javnosti o pomenu vključevanja vidika spola in enakovredne udeležbe žensk, ko gre za področja povezana z mirom in varnostjo. |

|  |  |  |
| --- | --- | --- |
| 1. **Spodbujanje in podpora mednarodnim aktivnostim slovenskih izvedencev in izvedenk za različna vprašanja na področju enakosti spolov oz. Agende o ženskah, miru in varnosti, vključno s sodelovanjem:** 2. **na mednarodnih dogodkih kot panelisti/panelistke na mednarodnih konferencah,** 3. **kot izvedenci/izvedenke pri pripravi mednarodnih študij, analiz in poročil,** 4. **v vlogi nacionalnega predstavnika / nacionalne predstavnice na letnih srečanjih in drugih dogodkih Nato Odbora za vidik spola (Nato Committee on Gender Perspectives),** 5. **kot svetovalci/svetovalke za vidik spola v mednarodnih operacijah in misijah,** 6. **pri vključevanju civilnih funkcionalnih strokovnjakov in strokovnjakinj v mednarodne operacije in misije,** 7. **vključevanje strokovnjakov in strokovnjakinj v mednarodne organizacije.** | | |
| **Kazalniki** | **Nosilci** | **Izvajanje v letu 2018** |
| * seznam strokovnjakov in strokovnjakinj za vključevanje vidika spola po posameznih področjih (pripravo koordinira MZZ v sodelovanju z drugimi resorji), * pregled znanja in dodane vrednosti strokovnjakov in strokovnjakinj ter priporočila njihovega vključevanja v mednarodne aktivnosti, * število mednarodnih aktivnosti slovenskih izvedencev in izvedenk za področje enakosti spolov oz. žensk, miru in varnosti ter ocena njihovega učinka s priporočili za nadaljnje delovanje. | MZZ, MORS in drugi resorji v skladu s svojimi pristojnostmi | Seznam strokovnjakov in strokovnjakinj:  Avgusta 2018 je MZZ vzpostavilo **bazo podatkov o izvedencih na različnih področjih**, decembra 2018 pa je to bazo podatkov dopolnilo še s področjem vključevanja vidika spola na področje miru in varnosti (agendo žensk, miru in varnosti).  V SV **seznam strokovnjakov in strokovnjakinj za vidik spola** vodi svetovalka za vidik spola v Generalštabu SV (GŠSV): 5 pripadnic in pripadnikov je razporejenih na delovna mesta »Svetovalec za vidik spola«. Delovna mesta so osnovana na strateški, operativni in taktični ravni ter v Centru vojaških šol. 3 dodatno usposobljene strokovnjakinje in strokovnjaki se po potrebi vključujejo v izobraževanja in usposabljanja.  Pregled znanja: Od leta 2015 do vključno leta 2018 je v SV osem (8) pripadnic in pripadnikov, ki so uspešno opravili vsaj en mednarodni tečaj s področja vidika spola (EU-ESDC ali/in NATO-NCGM).  Število mednarodnih aktivnosti: Strokovnjakinje in strokovnjaki iz SV so redno vključeni v različne mednarodne aktivnosti, tako pri izvajanju mednarodnih zavez, imenovanj kot tudi pri odzivanju na prošnje za pomoč in podporo.  V **Odboru Nata za vidike spola** (NATO Committee on Gender Perspectives - NCGP) sta svetovalki za vidik spola iz sestave SV imenovani za nacionalno predstavnico in namestnico nacionalne predstavnice v NCGP. V letu 2018 je nacionalna predstavnica aktivno sodelovala v delu odbora in se udeležila letnega zasedanja odbora.  SV je v obdobju od oktobra 2017 do začetka novembra 2018 na **mednarodno operacijo Nata na Kosovo (KFOR)** napotila strokovnjakinjo, svetovalko za vidik spola iz SV. Opravljala je delo Načelnice koordinacijskega centra skupin za povezavo in nadzor (LMT) v poveljstvu KFOR. V sektorju, v katerem je pripadnica opravljala delo, je opravljala tudi naloge kontaktne točke za vidik spola in svetovalke za vidik spola poveljniku KFOR. Sodelovala je z lokalnim prebivalstvom, lokalnimi in mednarodnimi organizacijami ter na različnih razpravah in konferencah. Razvila je predavanja v sklopu usposabljanj za LMT-je ter vključevanje vidika spola v druge vsebine.  Glede vključevanja vidika spola ter žensk, miru in varnosti je razvila izboljšave v prenovi dokumentov, npr. v delu skupin za povezavo in nadzor LMT, dimenzijah vidika spola v nasilnem ekstremizmu in terorizmu, trgovini z ljudmi, itd. Aktivno je bila vključena v več dogodkov, mdr pri organizaciji osrednjega letnega dogodka KFOR o vidiku spola in na Mednarodni konferenci o ženskah, miru in varnosti na Kosovu in Mednarodnega dne KFOR. Panelistka je bila na dveh konferencah: 1) na okrogli mizi EULEX-a ob otvoritvi Zveze ženskih zavodov za prestajanje kazni na Kosovu, 2) na konferenci KFOR »Dan enakosti žensk«. V svoje aktivnosti je vključevala ključne ženske vodje in organizacije ter spodbujala in podala vrsto pobud za sodelovanje in podporo ženskim organizacijam na Kosovu, tako ključnih kot lokalnih.  V izvedbi **tečaja za izvajalce usposabljanja s področja vidika spola - GToT** (RACVIAC/Nordijskega centra za vidik spola in vojaške operacije) je sodelovala ena od svetovalk za vidik spola v SV, kot vodja ene od skupin tečajnikov.  **Ocena**: Vključenost strokovnjakinj in strokovnjakov v konference prispeva k napredku pri vključevanju in prepoznavanju vidika spola. Svetovalci za vidik spola strokovno podpirajo in svetujejo pri integraciji vidika spola in implementaciji Agende o ženskah, miru in varnosti. Poleg strokovne usposobljenosti je za uspešno delo ključna vpetost strokovnjakov v mednarodne organizacije, mednarodne aktivnosti in v mednarodne operacije in misije. Na Kosovu je vključenost pripadnice SV prispevala tudi k podpori prizadevanjem lokalnega prebivalstva in organizacij na Kosovu. |

|  |  |  |
| --- | --- | --- |
| 1. **Finančna podpora za uresničevanje Agende o ženskah, miru in varnosti, v okviru proračunskih zmožnosti RS, vključno:**   **1. s finančno podporo različnim mehanizmom mednarodnih organizacij, ki podpirajo implementacijo Agende o ženskah, miru in varnosti,**  **2. z namenjanjem relevantnih prispevkov RS, ki niso neposredno vezani na tematiko žensk, miru in varnosti, v izvajanje Agende o ženskah, miru in varnosti** **(primer: finančni prispevek RS v podporo afganistanskim varnostnim silam se je uporabilo namensko za potrebe pripadnic Afganistanskih varnostnih sil).** | | |
| **Kazalnika** | **Nosilci** | **Izvajanje v letu 2018** |
| * finančni prispevki RS različnim mehanizmom mednarodnih organizacij, ki podpirajo implementacijo Agende o ženskah, miru in varnosti, * relevantni finančni prispevki RS, ki niso neposredno vezani na tematiko žensk, miru in varnosti, v izvajanje Agende o ženskah, miru in varnosti. | MZZ in drugi resorji v skladu s svojimi pristojnostmi | Prostovoljni prispevek za "UN Women", v višini 20.000 EUR, in Evropski razvojni sklad (EDF), v katerega smo v letu 2018 vplačali 9.542.100.  Finančni prispevek smo namenili tudi Uradu visoke komisarke ZN za človekove pravice, in sicer v višini 18.000 EUR.  Republika Slovenija je v letu 2018 Mednarodnemu odboru Rdečega križa (ICRC) namenila humanitarni prispevek v višini 60.000 evrov za delovanje na področju boja proti spolnemu izkoriščanju in zlorabam ter pomoč žrtvam v Demokratični Republiki Kongo. |

|  |  |  |
| --- | --- | --- |
| 1. **Okrepljena podpora projektom in aktivnostim slovenskih NVO in drugih razvojnih deležnikov na področju enakosti spolov, uresničevanja Agende o ženskah, miru in varnosti in s tem krepitve moči žensk na tem področju ter na področju razminiranja in rehabilitacije žrtev min ter vključevanje vidika spola v vse aktivnosti slovenskega razvojnega sodelovanja.** | | |
| **Kazalniki** | **Nosilci** | **Izvajanje v letu 2018** |
| * število projektov slovenskih NVO in drugih razvojnih deležnikov, ki obravnavajo enakost spolov in krepitev moči žensk, deklic in otrok na splošno, predvsem s področja izobraževanja in podpore pri samozaposlovanju žensk, vključevanja žensk v procese odločanja in spolnega in reproduktivnega zdravja in pravic ter ocena njihovega učinka, * število aktivnosti na področju razminiranja in rehabilitacije žrtev min, ki jih je podprla RS predvsem prek ITF – Ustanove za krepitev človekove varnosti, razčlenjenih po spolu, ter ocena njihovega učinka, * delež razpoložljive dvostranske uradne razvojne pomoči, ki upošteva vidik spola. | MZZ in drugi resorji v skladu s svojimi pristojnostmi | **Projekti, slovenskih NVO in drugih razvojnih deležnikov** se glede na svoje cilje ocenjujejo po t.i. *gender marker* (GM, ocenjevanje po OECD). V letu 2018 je bilo število projektov, ki so bili ocenjeni z GM 1 (enakost spolov je pomemben in nameren cilj projekta), 27. Projektov, ocenjenih z GM 2 (enakost spolov je glavni cilj projekta), je bilo v letu 2018 11. Projekti so se izvajali na v Albaniji, Bosni in Hercegovini, Črni gori, Severni Makedoniji, Srbiji, Ugandi,, Afganistanu, Egiptu, Maroku, Jordaniji, Libanonu ter v Ukrajini.  RS je v letu 2018 preko **ITF Ustanove za krepitev človekove varnosti** podpirala 9 projektov, ki vključujejo podatke razčlenjene po spolu. Ocena njihovega učinka na vidik spola ni na voljo.  V letu 2018 je ITF izvajal naslednje projekte z donacijo RS:   * Psihosocialna pomoč žrtvam konfliktov in pomoč na področju celostne rehabilitacije v Gazi * Krepitev psihosocialne dobrobiti otrok iz Ukrajine * Izobraževanje o nevarnosti min in eksplozivnih ostankov za sirske begunce v Jordaniji * Podpora MDC Polikliniki v Kabulu, Afganistan * Zdravstvena rehabilitacija otrok iz Belorusije * Projekt šolske in vrstniške mediacije v Bosni in Hercegovini * Protiminsko delovanje v Bosni in Hercegovini * Integrirani program telemedicine in e-zdravja – Republika Zelenortski otoki: Faza III * Nadaljevanje zdravstvene rehabilitacije žrtve oboroženega konflikta v Ukrajini   Pri projektih ITF zasleduje koncept enakosti spolov. V projekte si prizadeva enakomerno vključiti tako ženske kot moške, kjer je to le možno. |

* **Aktivnosti na nacionalni ravni**

|  |  |  |
| --- | --- | --- |
| 1. **Vključitev enakosti spolov kot presečne teme mednarodnega razvojnega sodelovanja in humanitarne pomoči ter vpenjanje področja miru in varnosti v mednarodno razvojno sodelovanje in humanitarno pomoč.** | | |
| **Kazalniki** | **Nosilec** | **Izvajanje v letu 2018** |
| * enakost spolov je ena izmed presečnih tem Strategije mednarodnega razvojnega sodelovanja in humanitarne pomoči, načelo enakosti spolov je integrirano v razvojno sodelovanje in humanitarno pomoč, * priporočila glede vključevanja vidika spola v vse dejavnosti RS v partnerskih državah, * področje miru in varnosti je vpeto v Smernice za enakost spolov in krepitev vloge žensk v mednarodnem razvojnem sodelovanju, * določitev deleža programirane pomoči, namenjene zagotavljanju enakosti spolov, ki ne sme biti nižja od 50 %. | MZZ | Vlada RS je decembra 2018 sprejela **Strategijo mednarodnega razvojnega sodelovanja in humanitarne pomoči do leta 2030**, ki potrjuje enakost spolov, poleg varovanja okolja, kot presečno temo in ključno za uresničevanje splošnih ciljev mednarodnega razvojnega sodelovanja in humanitarne pomoči. Izmed štirih izbranih področij, ki jih opredeljuje strategija, je tudi področje miroljubne in vključujoče družbe ter učinkovite, odgovorne in pregledne ustanove (cilj trajnostnega razvoja št. 16).  Od 2017 je **obveza vseh izvajalcev MRS**, ki imajo z MZZ sklenjeno pogodbo o financiranju, da ob prijavi projekta in pri poročanju o izvajanju projekta opredelijo, kako je vidik spola vključen v načrtovanje, izvajanje in spremljanje projekta. Pri načrtovanju projektnih aktivnosti se pri vseh projektih v največji možni meri upošteva načelo uravnotežene zastopanosti žensk in moških (projekti na področju izobraževanja, rehabilitacije, štipendije, …). |

|  |  |  |
| --- | --- | --- |
| 1. **MZZ bo v okviru poročanja o drugem akcijskem načrtu EU za enakost spolov (*EU Gender Action Plan II 2016–2020*) tudi kot nacionalni koordinator mednarodnega razvojnega sodelovanja in humanitarne pomoči posvečal pozornost spremembam v institucionalni kulturi in usmeritvam za nadaljnje izboljšave na operativni in upravljavski ravni glede vključevanja vidika spola.** | | |
| **Kazalnik** | **Nosilec** | **Izvajanje v letu 2018** |
| * aktivnosti za vključevanje vidika spola v delo MZZ na operativni in upravljavski ravni. | MZZ |  |

|  |  |  |
| --- | --- | --- |
| 1. **Dosledno vključevanje vidika spola v načrtovanje in izvajanje projektnih aktivnosti, spremljanje in poročanje o izvajanju tudi v fazi evalvacije projektnih aktivnosti.** | | |
| **Kazalnika** | **Nosilec** | **Izvajanje v letu 2018** |
| * število in delež projektov razpoložljive dvostranske razvojne pomoči, ki ima opredeljen vidik spola v projektu, * število in delež evalvacij, pri katerih je v skladu z evalvacijsko politiko in smernicami mednarodnega razvojnega sodelovanja kot presečni cilj obravnavana enakost spolov. | MZZ in drugi resorji v skladu s svojimi pristojnostmi | Navedeno pod točko a) v istem poglavju »Aktivnosti na nacionalni ravni« |

## Delovanje žensk na področju miru in varnosti

Na mednarodni ravni je bila Slovenija dejavna tudi pri poudarjanju pomena vloge žensk in dodane vrednosti njihovega sodelovanja v aktivnostih, povezanih z mirom in varnostjo v razpravah mednarodnih in regionalnih organizacij in na drugih mednarodnih dogodkih. Kot v okviru prvega prednostnega področja je tudi tu izpostavljala pomen vloge žensk v vseh fazah aktivnosti, povezanih z mirom in varnostjo, v OZN, Natu, EU in OVSE na različnih ravneh. Posebej velja izpostaviti nastope na odprti razpravi Varnostnega sveta ZN o vzdrževanju miru in varnosti, s poudarkom na mediaciji in mirnem reševanju sporov (avgusta 2018), in na visokem dogodku Generalne skupščine ZN o izgradnji in ohranjanju miru (aprila 2018 je nastopil takratni DS Logar). Kot članica Skupine prijateljev žensk na jedrskem področju je sodelovala pri pripravi izjav skupine na zasedanjih Sveta guvernerjev IAEA. Aktivnosti na tem področju pa je usklajevala tudi v okviru Nata v Skupini prijateljic 1325.

V času predsedovanja Forumu OVSE za varnostno sodelovanje si je prizadevala za enakovredno zastopanost spolov pri sestavi panelov (v povprečju je bilo 42% gostov ženskega spola).

Svetovalke za vidik spola iz SV so sodelovale pri realizaciji aktivnosti Centra odličnosti za civilno vojaško sodelovanje (CCOE (CIMIC *Center of Excellence*))**,** , Ženevskega centra za demokratičen nadzor nad oboroženimi silami(DCAF) in Centra za varnostno sodelovanje za Jugovzhodno Evropo RACVIAC na področju usposabljanja.

V mednarodne operacije in na misije je bilo napotenih 872 pripadnikov (90,83%) in 88 pripadnic SV (9,17%). Izmed skupaj 7 pripadnikov policije je bila ena policistka (14%) napotena na mednarodno civilno misijo. V okviru Frontexa je delovalo 16 slovenskih članic. Med civilnimi funkcionalnimi strokovnjaki napotenimi v mednarodne operacije in na misije je bilo 5 moških in 3 ženske, opazovanja volitev pa se je udeležilo 6 moških in 3 ženske.

V obdobju od oktobra 2017 do novembra 2018 je bila na mednarodno operacijo Nata na Kosovu (KFOR) napotena pripadnica SV (kot omenjeno v okviru prvega prednostnega področja). Do septembra 2018 pa je kot namestnica vodje Posebne opazovalne misije OVSE (SMM) v Ukrajini delovala slovenska diplomatka.

Na diplomatskih predstavništvih in konzulatih RS je bilo na vodilnih položajih 36 moških (67%) in 18 žensk (33%), izmed ostalih 262 uslužbencev zunanje službe MZZ pa je bilo 54% žensk in 46% moških. V letu 2018 je na diplomatskih predstavništvih RS po svetu delovalo tudi 11 obrambnih atašejev, od tega 2 ženski (18%).

Slovenske izvedenke za področje miru in varnosti so sodelovale v različnih mednarodnih aktivnostih, mdr. tudi na zasedanjih FSC v času slovenskega predsedovanja (maja 2018 namestnica načelnika GŠ SV in junija 2018 koordinatorka Centra Jugovzhodne in Vzhodne Evrope za izmenjavo informacij pri nadzoru osebnega in lahkega orožja) in pri izobraževanju v okviru UNESCO.

Na nacionalni ravni velja izpostaviti predvsem imenovanje prve načelnice Generalštaba SV in prve generalne direktorice Policije. V letu 2018 je bil delež pripadnic v SV 16,5% in v Policiji 17,44%.

Predstavnice MORS/SV, MNZ/Policije in MZZ so sodelovale s Fakulteto za družbene vede pri predstavitvi agende o ženskah, miru in varnosti ter vloge žensk na področju miru in varnosti in v mednarodnih operacijah in civilnih misijah študentom obramboslovja.

**Poročilo o izvajanju po posameznih aktivnostih**

* **Aktivnosti na mednarodni ravni**

|  |  |  |  |
| --- | --- | --- | --- |
| 1. **Poudarjanje pomena vloge žensk, ki lahko s svojim delovanjem pomembno prispevajo k dodani vrednosti v pripravi in izvajanju aktivnosti, povezanih z mirom in varnostjo v okviru mednarodnih organizacij in drugih mednarodnih dogodkov, vključno:**     1. **s sodelovanjem predstavnic in predstavnikov RS v razpravah na mednarodnih forumih,**    2. **z zavzemanjem za vključitev pomena vloge žensk in njihovega prispevka kot dodane vrednosti v mednarodne dokumente, tudi ko gre za področje migracij,**    3. **z organizacijo dogodkov na diplomatsko-konzularnih predstavništvih RS,**    4. **s sodelovanjem s podobno mislečimi državami in civilno družbo pri razvoju vsebin in predlogov,**    5. **s podporo strokovnjakinjam in ženskim organizacijam pri vključevanju v aktivnosti, vezane na mir in varnost, v okviru mednarodnih organizacij,**    6. **s sodelovanjem svetovalk in svetovalcev za vidik spola pri realizaciji aktivnosti v CCOE (CIMIC Center of Excelence)[[1]](#footnote-2), DCAF[[2]](#footnote-3), RACVIAC[[3]](#footnote-4) idr.** | | | |
| **Kazalniki** | **Nosilci** | **Izvajanje v letu 2018** | |
| * nastopi in izjave predstavnikov in predstavnic RS, ki vključujejo pomen vloge oz. dodane vrednosti sodelovanja žensk pri pripravi in izvajanju aktivnosti, povezanih z mirom in varnostjo, v razpravah v OZN (VS, SČP in drugih telesih OZN), Natu, EU in OVSE na različnih ravneh ali na mednarodnih dogodkih, ki se nanašajo na področja, povezana z mirom in varnostjo in, kjer je relevantno, na razmere v posamezni državi, * pobude in druge aktivnosti, ki odražajo zavzemanje RS za vključitev pomena vloge oz. dodane vrednosti sodelovanja žensk pri pripravi in izvajanju aktivnosti, povezanih z mirom in varnostjo, pripravi dokumentov na področjih, povezanih z mirom in varnostjo in, kjer je relevantno, glede posamezne države v okviru mednarodnih organizacij ali na mednarodnih dogodkih ter ocena uspešnosti/rezultatov teh pobud, * število organiziranih dogodkov (razstave, okrogle mize, sprejemi) na diplomatskih predstavništvih in konzulatih RS in ocena njihovega rezultata na podlagi števila udeležencev, poročanja v medijih ter razširjenosti v družbenih medijih. | MZZ, MORS, MNZ in drugi resorji v skladu s svojimi pristojnostmi | Tako kot pod tč 1.a je Slovenija izpostavljala pomen vloge žensk oz. dodane vrednosti njihovega sodelovanja v vseh fazah aktivnosti, povezanih z mirom in varnostjo v **OZN, Natu, EU in OVSE** na različnih ravneh. Oba vidika je pogosto izpostavljala v istih **izjavah**.  Poleg tega je pomen vključevanja žensk v mirovne pogovore in mediacijo obravnavala tudi v izjavi na odprti razpravi VS OZN pod točko o vzdrževanju mednarodnega miru in varnosti s poudarkom na mediaciji in mirnem reševanju konfliktov (avgusta 2018). Na visokem dogodku Generalne skupščine o izgradnji in ohranjanju miru (aprila 2018) je DS Logar naslovil polno vključevanje žensk v politične procese za zagotavljanje trajnostnih družb.  Slovenija si je v času **predsedovanja Forumu OVSE za varnostno sodelovanje (april-julij 2018)** prizadevala za enakovredno zastopanost spolov pri sestavi panelov, kar ji je tudi uspelo, saj je bilo v povprečju 42% gostov ženskega spola.  Slovenija je kot članica Skupine prijateljev žensk na jedrskem področju sodelovala pri oblikovanju 4 govorov, ki jih je Skupina imela v okviru marčevskega, junijskega, septembrskega in novembrskega zasedanja Sveta guvernerjev IAEA.  Prav tako je aktivnosti na tem področju v okviru Nata usklajevala v Skupini prijateljic 1325.  Tako kot v preteklosti je sodelovala s podobnomislečimi državami v aktivnostih za **podporo vključevanju pomena delovanja žensk na področju miru in varnosti in vključenosti žensk in deklic v mirovne procese v relevantne dokumente**.  Slovenija v Ženevi tesno sodeluje z nevladno organizacijo International Planned Parenthood Federation s katero si prizadeva za vključevanje referenc na vlogo žensk, povezanih z mirom in varnostjo, v resolucije Sveta OZN za človekove pravice (npr. v resolucijah, ki naslavljajo nasilje nad ženskami, diskriminacijo žensk, ipd.).  Svetovalke in svetovalci za vidik spola so **pri realizaciji aktivnosti v CCOE (*CIMIC Center of Excellence*), DCAF, RACVIAC** sodelovali na naslednja načina:   * Strokovna podpora svetovalke za vidik spola pri izvedbi tečaja CCOE za civilno-vojaško sodelovanje v MOM, izvedba predavanja. * Strokovna podpora svetovalke za vidik spola pri izvedbi tečaja "*Gender Training of Trainers Course*" (GToT) v RACVIAC-u, izvedba predavanj in vodja ene od skupin udeležencev tečaja.   Svetovalka za vidik spola iz SV, ki je bila napotena na misijo KFOR, je vključevala ključne ženske vodje in organizacije ter spodbujala in podala vrsto pobud za sodelovanje in podporo ženskim organizacijam na Kosovu, tako ključnih kot lokalnih. Pobude so bile vključene v različne projekte.  V okviru strokovnega posveta o vlogi akcijskih načrtov za napredek agende o ženskah, miru in varnosti (glej tč 1.b) je bila prikazana tudi fotografska razstava o ženskah v slovenskih varnostnih strukturah, pripravljena leta 2016 v okviru praznovanju 25. obletnice samostojnosti Slovenije.  Promocija imenovanja generalmajorke Alenke Ermenc za načelnico Generalštaba SV kot edine ženske v zvezi Nato preko sodelovanja na različnih dogodkih v okviru diplomatskega zbora in na socialni omrežjih veleposlaništev. |

|  |  |  |
| --- | --- | --- |
| 1. **Spodbujanje slovenskih državljank/uslužbenk v javnem sektorju in zaposlenih v pravosodnih organih RS za sodelovanje v mednarodnih operacijah in misijah, pri opazovanju volitev in v drugih oblikah napotitev na mednarodni ravni.** | | |
| **Kazalniki** | **Nosilci** | **Izvajanje v letu 2018** |
| * število in delež pripadnic in pripadnikov SV, napotenih na mednarodne operacije in misije, * število in delež pripadnic in pripadnikov Policije, usposobljenih za sodelovanje v mednarodnih civilnih misijah in napotenih na mednarodne civilne misije, * število in delež pripadnic in pripadnikov Policije, vključenih v nabore agencije Frontex, * število in delež civilnih funkcionalnih strokovnjakinj in strokovnjakov ali drugih civilnih strokovnjakinj in strokovnjakov v mednarodnih misijah, * število in delež opazovalk in opazovalcev na volitvah, * delež naslovljenih odločevalcev, ki se pozitivno odziva na spodbujanje slovenskih državljank pri sodelovanju v mednarodnih operacijah in misijah, opazovanju volitev in drugih oblikah napotitev na mednarodni ravni. | MORS, MNZ/Policija, MZZ, MP, MZ | **Število in delež pripadnic in pripadnikov SV, napotenih na mednarodne operacije in misije**   |  |  |  |  |  | | --- | --- | --- | --- | --- | | **Operacije in misije** | **Moški** | | **ženske** | | | **število** | **Delež (%)** | **število** | **Delež (%)** | | **OZN** | 32 | 96,97 | 1 | 3,03 | | **Nato** | 761 | 90,27 | 82 | 9,73 | | **EU** | 60 | 92,31 | 5 | 7,69 | | **drugo** | 19 | 100 | 0 | 0,00 | | **Skupaj** | **872** | **90,83** | **88** | **9,17** |   OZN: UNTSO, UNIFIL  NATO: RSM, KFOR, NLO SKOPJE, MLO BEOGRAD, EFP, BIH NHQ  EU: EUNAVFOR, EUNAVFOR SOFIA, EUFOR/ ALTHEA BIH, EUTM MALI  SV je v letu 2018 v sestavi dveh SVNKON KFOR 36 in 37 napotila žensko pripadnico na vodstveno dolžnost Načelnice koordinacijskega centra za LMT v poveljstvu KFOR, ki je tudi strokovnjakinja za vidik spola. V sektorju v katerem je pripadnica opravljala delo, je bila dodatno vključena v širše naloge kot kontaktna točka za vidik spola in tudi v naloge svetovalke za vidik spola poveljniku KFOR. Več o njenih aktivnostih točki 1 c (mednarodne aktivnosti).  V KFOR je bilo napotenih 12 skupin LMT, od katerih je bilo 10 mešanih po spolu; od tega tudi 5 poveljnic LMT in 1 namestnica poveljnika LMT.  Analize so potrdile ugotovitve in usmeritve mednarodnih organizacij, dosedanje izkušnje SV in izkušnje drugih vojsk: skupine, ki vključujejo moške in ženske in imajo stike z lokalnim prebivalstvom, pogosteje vključujejo vidik spola v svoje delo. Prav tako se je potrdilo, da so LMT-ji pod vodstvom poveljnic pogosteje vključevale vidik spola in ženske organizacije iz lokalnega okolja, s tem pa uspešneje prispevale h uresničevanju agende žensk, miru in varnosti. Kot ključna za vključevanje vidika spola v delo pa se je pokazala usposobljenost pripadnikov in pripadnic ter razumevanje pomena in vloge vidika spola.  **Število in delež pripadnic in pripadnikov Policije, usposobljenih za sodelovanje v mednarodnih civilnih misijah (MCM) in napotenih na mednarodne civilne misije:**  V letu 2018 je v MCM delovalo 7 pripadnikov policije, od tega je bila 1 policistka napotena v mednarodno civilno misijo, in sicer v EULEX Kosovo (14% delež).  V istem letu je bilo za delo v MCM usposobljenih 10 pripadnikov policije (od 13 izbranih na testiranjih), od tega 1 policistka (10% delež).  Po podatkih MNZ/Policije je imela Slovenija v nacionalnem naboru in v podnaborih agencije **Frontex** 18 policistk, kar predstavlja 8,33% delež.  **Slovenska policija je v letu 2018 na podlagi protokolov o skupnih patruljah na ozemlju Republike Srbije in Severne Makedonije napotila 5,55% (2) policistk v Srbijo in 3,33% (2) v Severno Makedonijo.**  **Število in delež civilnih funkcionalnih strokovnjakinj in strokovnjakov ali drugih civilnih strokovnjakinj in strokovnjakov v mednarodnih misijah**   |  |  |  |  |  | | --- | --- | --- | --- | --- | |  | **moški** | | **ženske** | | | **Število** | **Delež (%)** | **število** | **Delež (%)** | | **KFOR Kosovo** | 1 | 100 | 0 | 0 | | **NALT Kosovo** | 1 | 33,33 | 2 | 66,67 | | **NLO Skopje** | 1 | 50 | 1 | 50 | | **SNGP Gruzija** | 1 | 100 | 0 | 0 | | **MNCG HQ Italija** | 1 | 100 | 0 | 0 |   **Ostale napotitve civilnih strokovnjakinj:**  Med septembrom 2015 in septembrom 2018 bila v Posebno opazovalno misijo OVSE (SMM) v Ukrajini napotena slovenska diplomatka, ki je opravljala funkcijo namestnice vodje SMM.  Med decembrom 2010 in sredino junija 2018 je bila neprekinjeno imenovana za sodnico v mednarodni misiji European Union Rule of Law Mission in Kosovo EULEX slovenska okrajna sodnica svetnica.  **Število in delež opazovalk in opazovalcev na volitvah**  V OVSE misije opazovanja volitev je bilo v 2018 napotenih 9 javnih uslužbencev, od tega 6 moških (67%) ter 3 ženske (33%).   |  |  |  |  |  |  | | --- | --- | --- | --- | --- | --- | |  | **moški** | | **ženske** | | **skupaj** | | **število** | **Delež (%)** | **Število** | **Delež (%)** | | **Opazovanje volitev** | 6 | 67 | 3 | 33 | 9 | |

|  |  |  |
| --- | --- | --- |
| 1. **Spodbujanje napotitev oz. sekundiranja izvedenk RS v sekretariate mednarodnih organizacij.** | | |
| **Kazalnika** | **Koordinator** | **Izvajanje v letu 2018** |
| * število in delež napotitev v sekretariate mednarodnih organizacij, prikazana po spolu,   delež naslovljenih odločevalcev, ki se pozitivno odziva na spodbujanje   * napotitev oz. sekundiranja izvedenk RS v sekretariate mednarodnih organizacij. | MZZ v sodelovanju z drugimi resorji | Septembra 2018 je zaključila delo v mednarodni organizaciji oz. mednarodni civilni misiji ena diplomatka, tako da konec 2018 MZZ ni imelo nobenega sekundiranega uslužbenca.  V letu 2018 je uslužbenka MORS nadaljevala z delom v Pisarni posebne predstavnice generalnega sekretarja Nata za ženske, mir in varnost.  Stalno predstavništvo Slovenije na Dunaju je podprlo kandidaturo slovenske izvedenke v Sekretariat CTBTO (funkcijo je nastopila aprila 2018). |

|  |  |  |
| --- | --- | --- |
| 1. **Ohranjanje uravnotežene zastopanosti spolov na diplomatskih in konzularnih predstavništvih RS.** | | |
| **Kazalnika** | **Nosilec** | **Izvajanje v letu 2018** |
| * število in delež vodij diplomatskih predstavništvih in konzulatov, prikazana po spolu, * število in delež diplomatskega osebja na diplomatskih predstavništvih/konzulatih, prikazana po spolu. | MZZ | |  |  |  |  |  |  |  | | --- | --- | --- | --- | --- | --- | --- | |  | **Moški** | | **ženske** | | **skupaj** | | | **število** | **Delež**  **(%)** | **Število** | **Delež**  **(%)** | **Število** | **Delež**  **(%)** | | **Vodje diplomatskih predstavništev in konzulatov** | 36 | 67 | 18 | 33 | 54 | 100 | | **Drugo diplomatsko osebje** | 121 | 46 | 141 | 54 | 262 | 100 |   V zunanji službi je delovalo 54 **diplomatov** na vodstvenih delovnih mestih, od katerih jih je bilo 36 moškega spola (67%) ter 18 ženskega spola (33%).  Na diplomatska predstavništva in konzulate Republike Slovenije v tujini je bilo razporejenih 262 uslužbencev (54% žensk in 46% moških).  V letu 2018 je bilo skupaj napotenih 11 **obrambnih atašejev**, od tega 9 moških in 2 ženski. V odstotkih tako razmerja znašajo: 81,8% moških in 18,2% žensk.  V letu 2018 je mandat zaključila prva slovenska obrambna atašejka Republike Slovenije v Republiki Srbiji (akreditirana tudi za Makedonijo in Romunijo). V istem letu, 2018, je bila v ZDA (akreditirana tudi za Kanado) napotena druga obrambna atašejka Republike Slovenije. Slovenski obrambni atašejki sta bili med prvimi obrambnimi atašejkami v svetu. |

|  |  |  |
| --- | --- | --- |
| 1. **Spodbujanje in podpora pri sodelovanju slovenskih izvedenk za področje miru in varnosti v različnih mednarodnih aktivnostih, vključno s sodelovanjem v vlogi:** 2. **panelistk na mednarodnih konferencah,** 3. **izvedenk pri pripravi mednarodnih študij, analiz in strokovnih poročil,** 4. **svetovalk za posamezna področja v mednarodnih operacijah in misijah.** | | |
| **Kazalnika** | **Nosilci** | **Izvajanje v letu 2018** |
| * seznam strokovnjakinj po posameznih področjih, povezanih z mirom in varnostjo (pripravo seznama koordinira MZZ v sodelovanju z drugimi resorji), * število in delež vključevanja in udeležb slovenskih izvedenk v različnih mednarodnih aktivnostih. | MZZ, MORS, MNZ in drugi resorji v skladu s svojimi pristojnostmi | Kot navedeno pod točko 1.c je MZZ avgusta 2018 vzpostavil bazo podatkov s strokovnjaki na nekaj področij. **Seznam strokovnjakinj**, ki so v evidenci na področju miru in varnosti, se lahko uporabi za potrebe te aktivnosti.  V SV seznam strokovnjakov vodi svetovalka za vidik spola v Generalštabu SV (GŠSV).  V letu 2018 je bila v MOM na dolžnost v poveljstvu KFOR napotena tudi strokovnjakinja za vidik spola iz SV v sestavo SVNKON KFOR 36 in 37.**-**Več o njenem delu pod točko 1. c (mednarodne aktivnosti).  Slovenske izvedenke so mdr. **sodelovale**:   * Namestnica načelnika GŠ SV, brigadirka Alenka Ermenc je v času slovenskega predsedovanja FSC kot panelistka sodelovala na varnostnem dialogu OVSE: »KFOR in njegov prispevek k stabilnosti na Zahodnem Balkanu« (maj 2018). * Koordinatorka Centra Jugovzhodne in Vzhodne Evrope za izmenjavo informacij pri nadzoru osebnega in lahkega orožja (SEESAC), Bojana Balon je v času slovenskega predsedovanja FSC kot panelistka sodelovala na varnostnem dialogu OVSE na temo regionalnega vojaškega sodelovanja, kjer je predstavila rezultate projekta "Enakost spolov v oboroženih silah Zahodnega Balkana" (junij 2018).   Predstavnici RS (MNZ in MP) sta sodelovali na UNESCO-vem izobraževanju Training the European judiciary and law enforcement officials on the fight against illicit trafficking in cultural property (november 2018).  Kot v točki 1.c (mednarodne aktivnosti), je v izvedbi tečaja za izvajalce usposabljanja s področja vidika spola - GToT (RACVIAC/Nordijskega centra za vidik spola in vojaške operacije) sodelovala ena od svetovalk za vidik spola v SV kot vodja ene od skupin tečajnikov. |

* **Aktivnosti na nacionalni ravni**

|  |  |  |
| --- | --- | --- |
| 1. **Ozaveščanje o pomenu udeležbe žensk na področju miru in varnosti v Sloveniji, vključno z organizacijo** **dogodkov za širšo javnost, pripravo publikacij, člankov in drugih oblik ozaveščanja.** | | |
| **Kazalnika** | **Nosilci** | **Izvajanje v letu 2018** |
| * število dogodkov za širšo javnost, publikacij, člankov itd. in ocena njihovega dosega na podlagi števila udeleženih, poročanja v medijih ter razširjenosti v družbenih medijih, * raven prepoznavanja pomena udeležbe žensk na področju miru in varnosti. | MORS, MNZ in drugi resorji v skladu s svojimi pristojnostmi | MNZ/Policija je v letu 2018 sodelovala s Fakulteto za družbene vede (FDV) pri predstavitvi pomena in vloge žensk v mednarodnih civilnih misijah študentom Obramboslovja (gostujoča predavateljica je bila policistka).  Predstavnice MORS, SV in MZZ so na FDV sodelovale pri predstavitvi agende o ženskah, miru in varnosti. |

|  |  |  |
| --- | --- | --- |
| 1. **Ohranjanje ali povečevanje deleža pripadnic SV in Policije.** | | |
| **Kazalnika** | **Nosilca** | **Izvajanje v letu 2018** |
| * število in delež pripadnic in pripadnikov SV ter izvajanje letnih analiz trendov (nacionalna poročila, poročila za Nato Odbor za vidik spola (NATO Committee on Gender Perspectives – NCGP), EU, OZN ipd., * število in delež policistk in policistov. | MORS in MNZ | V letu 2018 je delež pripadnic SVznašal 16,5%, delež policistk pa 17,44%   |  |  |  |  |  |  |  | | --- | --- | --- | --- | --- | --- | --- | | **SLOVENSKA VOJSKA** | | | | | | | | **status** | **moški** | | **ženske** | | **skupaj** | | | **število** | **Delež (%)** | **število** | **delež (%)** | **število** | **Delež (%)** | | Skupaj častniki, podčastniki in ,vojaki | 4847 | 87,40 | 699 | 12,60 | 5546 | 100 | | Skupaj nižji vojaški uslužbenci in višji vojaški uslužbenci | 384 | 65,75 | 200 | 34,25 | 584 | 100 | | Vse vojaške osebe | 5231 | 85,33 | 899 | 14,67 | 6130 | 100 | | **SKUPAJ SV** | **5478** | **83,49** | **1083** | **16,51** | **6561** | **100** |   Poročila SV za OZN, EU, NATO so se v letu 2018 izdelala.   |  |  |  |  |  |  |  | | --- | --- | --- | --- | --- | --- | --- | | **POLICIJA** | | | | | | | |  | **moški** | |  | | **skupaj** | | | **število** | **Delež (%)** | **število** | **Delež (%)** | **število** | **Delež (%)** | | **Skupaj v Policiji** | 5854 | 82,56 | 1237 | 17,44 | 7091 | 100 | |

|  |  |  |
| --- | --- | --- |
| 1. **Spodbujanje enakovredne udeležbe žensk v procesih odločanja na področjih, povezanih z mirom in varnostjo.** | | |
| **Kazalnik** | **Nosilci** | **Izvajanje v letu 2018** |
| * delež žensk in moških na odločevalskih položajih po resorjih, pristojnih za področja, ki zadevajo mir in varnost, ter v SV in Policiji. | MORS, MNZ, MZZ, MDDSZ in drugi resorji v skladu s svojimi pristojnostmi | **Delež žensk in moških na odločevalskih položajih v SV:**   * V letu 2018 je bila v generalski čin povišana prva pripadnica SV, v čin generalmajorke. Nadalje je bila imenovana na funkcijo Načelnice Generalštaba, kot prva pripadnica SV, prva v Nato in tudi v svetovnem merilu, saj po znanih evidencah še ni bilo imenovane načelnice Generalštaba. SV in RS je s tem dosegla zgodovinski mejnik v položaju žensk v vojski. * Na poveljniški dolžnosti je bila v letu 2018 ena pripadnica SV in sicer poveljnica Šole za častnike. * Na drugih poveljniških in vodstvenih položajih je bilo v letu 2018: * 7% poveljnic oddelkov, vodov in čet ter * 12 % načelnic odsekov, oddelkov, sektorjev ali pisarn.     V **policiji** je bilo ob koncu leta 2018 na položajnih delovnih mestih 371 moških in 22 žensk, kar predstavlja 5,60% od 393 uradnikov na položajnih delovnih mestih v Policiji. Od oktobra 2018 Policijo prvič vodi ženska (med začetkom oktobra in sredino decembra 2018 kot vršilka dolžnosti direktorja, od sredine decembra naprej direktorica s polnimi pooblastili)**.** |

## Zaščita žensk in deklic pred konfliktom, med njim in po njem ter odprava spolnega nasilja in nasilja zaradi spola, povezanega s konflikti

V letu 2018 je Slovenija na mednarodni ravni nadaljevala z nastopi v OZN, Natu, EU in OVSE tudi kar zadeva zagovarjanje zaščite žensk in deklic in varovanja njihovih pravic pred konfliktom med njim in po njem ter opozarjala na nedopustnost spolnega nasilja in nasilja zaradi spola v konfliktih. Med tradicionalnimi nastopi velja posebej omeniti izjave na odprtih razpravah Varnostnega sveta OZN o ženskah, miru in varnosti, na 62. zasedanju Komisije OZN za status žensk, 3. odboru 73. zasedanja Generalne skupščine OZN, zasedanjih SČP, vključno z zasedanji delovne skupine za Univerzalni periodični pregled (v pregledu Malija, Burundija, Republike Kongo, Srednjeafriške republike in Jordanije). Poleg tega pa še na odprti razpravi Varnostnega sveta OZN o otrocih v oboroženih spopadih, zasedanju Severnoatlantskega sveta in Vojaškega odbora Nata s posebno odposlanko visokega komisarja OZN za begunce ter v okviru različnih forumov OVSE (v nacionalnem svojstvu ali v imenu mreže OVSE MenEngage).

Junija 2018 se je Slovenija pridružila Pozivu k delovanju na področju varovanja pred nasiljem zaradi spola v izrednih razmerah.

Posebno pozornost smo namenjali spodbujanju večje vloge moških in dečkov pri preprečevanju nasilja nad ženskami in deklicami in odpravi spolnega nasilja v konfliktih. V okviru aktivnosti mreže OVSE MenEngage, ki jo je tudi v letu 2018 vodil stalni predstavnik Slovenije pri OVSE, so bile izvedene številne aktivnosti (od formaliziranja mreže in lansiranja spletne strani do izvedbe dokumentarne igre Sedem o zagovornicah pravic žensk, videa ob mednarodnem dnevu boja proti nasilju nad ženskami).

Veleposlaniki in veleposlanice RS po svetu so ob 25. novembru, mednarodnem dnevu boja proti nasilju nad ženskami sodelovali v številnih kampanjah, v Izraelu pa je bila v več krajih prikazana slovenska fotografska razstava Nasilje na njeni koži. Pri številnih aktivnostih glede zaščite žensk in deklic ter glede problematike spolnega nasilja in nasilja zaradi spola v konfliktih je sodelovala tudi svetovalka za vidik spola iz SV, ki je bila v napotena v KFOR.

Kot navedeno v okviru prvega prednostnega področja, je bilo enakost spolov in krepitvi moči žensk, deklic in otrok na splošno namenjenih 11 razvojnih projektov, ki jih je podprla RS, pri dodatnih 27 je bila enakost spolov pomemben cilj. RS oz. MZZ je mdr. podrl projekte za podporo klinike v Kabulu, za ekonomsko in psihosocialno opolnomočenje begunk v Libanonu, za opolnomočenje sirskih mater in otrok v Jordaniji, za psihosocialno rehabilitacijo otrok iz Ukrajine, izobraževanje in ekonomsko opolnomočenje žensk v Ruandi, opolnomočenje žensk v Bosni in Hercegovini in ekonomsko in socialno opolnomočenje žensk na podeželju jugovzhodne Srbije.

**Poročilo o izvajanju po posameznih aktivnostih**

* **Aktivnosti na mednarodni ravni**

|  |  |  |
| --- | --- | --- |
| 1. **Zagovarjanje pomena zaščite žensk in deklic ter varovanja njihovih pravic pred konfliktom, med njim in po njem, vključno s podporo prizadevanje deležnikov v mednarodni skupnosti. Aktivnosti bodo med drugim vključevale:**    1. **sodelovanje predstavnikov in predstavnic RS v izjavah v nacionalnem svojstvu in pri skupinskih izjavah,**    2. **sodelovanje v pogajanjih o mednarodnih dokumentih.** | | |
| **Kazalnika** | **Nosilci** | **Izvajanje v letu 2018** |
| * izjave v nacionalnem svojstvu ali skupinske izjave v razpravah v okviru teles OZN (VS, Generalna skupščina – GS, SČP (vključno z Univerzalnim periodičnim pregledom – UPR), Komisija za status žensk – CSW itd.), Nata, OVSE in EU ter na drugih mednarodnih dogodkih, * stališča RS, ki zagovarjajo vključitev ustreznega besedila o zaščiti žensk in deklic pred konflikti, med njimi in po njih v mednarodne dokumente *(opomba: npr. vključitev referenc v relevantne resolucije odborov GS ali SČP)* ter ocena uspešnosti pobud. | MZZ in drugi resorji v skladu s svojimi pristojnostmi | Tudi kar zadeva izpostavljanje in zagovarjanje zaščite žensk in deklic ter varovanja njihovih pravic pred konfliktom, med njim in po njem je Slovenija v letu 2018 nadaljevala **z nastopi v OZN, Natu, EU in OVSE** na različnih ravneh.  Slovenija v mednarodni skupnosti najbolj izpostavlja pomen odprave vseh oblik diskriminacije žensk in nasilja nad njimi, pomen spolnega in reproduktivnega zdravja in pravic, izobraževanja žensk (vključno z izobraževanjem za človekove pravice), sodelovanja žensk v vseh sferah življenja in vseh družbenih procesih ter vloge moških in dečkov pri doseganju enakosti spolov.  Med tradicionalnimi nastopi, omenjenimi v točki 1.a, velja še posebej izpostaviti nastope na:   * 62. zasedanju Komisije OZN za status žensk v okviru nastopa vodje slovenske delegacije, * 3. odboru 73. zasedanja GS OZN v interaktivnem dialogu s posebno poročevalko o nasilju nad ženskami, * zasedanjih SČP (v nacionalnem svojstvu in skupinskih izjavah) v interaktivnem dialogu s posebno poročevalko o nasilju nad ženskami in z delovno skupino za vprašanja diskriminacije žensk ter letnih razpravah o nasilju nad ženskami in o pravicah žensk (na 38. zasedanju junija 2018, ko so pravice žensk ena od osrednjih tem zasedanja) ter o vključevanju vidika spola (na 39. zasedanju septembra 2018), * zasedanjih Delovne skupine za Univerzalni periodični pregled pri pregledu Malija, Burundija, Konga (Brazzaville), Srednjeafriške republike in Jordanije.   Poleg tega je Slovenija nastopila na odprti razpravi **Varnostnega sveta** **OZN** o otrocih v oboroženih spopadih (julija 2018), ko je med drugim predstavila humanitarni projekt za sirske begunce v Jordaniji, ki nudijo pomoč in podporo otrokom in ženskam.  Sodelovala je preko izjav EU v vseh razpravah VS ZN na temo žensk, miru in varnosti, spolnega nasilja v konfliktih, otrok v oboroženih spopadih in zaščite civilistov, preko izjave Skupine držav prijateljic otrok v oboroženih spopadih na odprti razpravi VS ZN o otrocih v oboroženih spopadih in preko izjav Skupine držav prijateljic koncepta odgovornosti zaščititi.  Slovenija je z izjavo sodelovala tudi na skupnem zasedanju Severnoatlantskega sveta **Nata** (NAC) in Vojaškega odbora s posebno odposlanko visokega komisarja ZN za begunce Angelino Jolie (januar 2018), v kateri je poudarila, da mora Nato voditi z zgledom na področju preprečevanja spolnega nasilja. Pri tem mora upoštevati najvišje možne standarde (dostojanstvo, spoštovanje in medkulturno razumevanje) in posebno pozornost nameniti ozaveščanju, izobraževanju in usposabljanju tistih, ki bodo ščitili najbolj ranljive skupine in civilno prebivalstvo.  Tudi v okviru **OVSE** je izpostavljala zaščito žensk in deklic ter varstvo njihovih pravic v okviru Foruma za varnostno sodelovanje (FSC) in na drugih dogodkih. Stalni predstavnik Slovenije je kot predsedujoči mreži OVSE MenEngage večkrat nagovoril različne forume OVSE (FSC in Stalni svet), kjer je med drugim izpostavil tudi pomen zaščite žensk in deklic ter njihovih pravic v okviru celotnega konfliktnega cikla.  Na prvi dan zasedanja Letne pregledne konference OVSE (junija 2018) je sedem članov mreže OVSE MenEngage (veleposlanikov in vojaških predstavnikov) uprizorilo dokumentarno igro Sedem, ki predstavi zgodbe sedmih zagovornic človekovih pravic žensk.  Podobno kot v izjavah se je Slovenija tudi v stališčih, ki **zagovarjajo vključitev ustreznega besedila o zaščiti žensk in deklic pred konflikti, med njimi in po njih v mednarodne dokumente**, zavzemala za ustrezno referenco na odpravo diskriminacije in nasilja nad ženskami in deklicami, pomen njihovega izobraževanja in sodelovanja v različnih sferah družbe ter pomenu vloge moških in dečkov pri tem tudi ko gre za konfliktne in pokonfliktne situacije.  V okviru **OZN** se je za ustrezno uporabo jezika glede varovanja človekovih pravic žensk in preprečevanja nasilja nad ženskami in deklicami zavzemala zlasti v pogajanjih resolucij o nasilju nad ženskami in deklicami in proti diskriminaciji žensk na 38. zasedanju SČP (pri slednji resoluciji je Slovenija imela vlogo pogajalke v imenu EU) ter v resolucijah 3. odbora Generalne skupščine ZN o nasilju nad ženskami, trgovini z ženskami in deklicami, odpravi pohabljanja ženskih spolovil, odpravi otroških, zgodnjih in prisilnih porok in preprečevanju porodne fistule. Prav tako je bila aktivno vključena v pogajanja o dogovorjenih zaključkih 62. zasedanja Komisije ZN za status žensk.  Na pravice deklic in njihovo ranljivost ter pomen dostopa do zdravstvenega varstva in izobraževanja smo opozarjali tudi v pogajanjih resolucije o otrokovih pravicah na 37. SČP (resolucijo vlagata skupaj EU in skupina latinskoameriških in karibskih držav), ki je bila posvečena otrokovim pravicam v humanitarnih razmerah.  RS je kot članica Skupine prijateljev varnosti novinarjev na 204. in 205. seji IO UNESCO uspešno podpirala izrecno vključitev varnosti novinark v relevantnem gradivu, kljub pritiskom, da se ta del izbriše.  Slovenija je v pogajanjih o vsebini ministrske odločitve **OVSE** o preprečevanju in boju proti nasilju nad ženskami na ministrskem zasedanju OVSE v Milanu zagovarjala pomen vključitve jezika o zaščiti žensk in deklic ter varovanju njihovih pravic v okviru celotnega konfliktnega cikla. Sodelovanje Slovenije je privedlo tudi do eksplicitne omembe vloge mreže OVSE MenEngage pri ozaveščanju o vlogi moških in dečkov pri odpravi diskriminacije in vseh oblikah nasilja nad ženskami in deklicami. |

|  |  |  |
| --- | --- | --- |
| 1. **Opozarjanje na nedopustnost spolnega nasilja in nasilja zaradi spola v konfliktih, vključno s podporo prizadevanjem različnih deležnikov v mednarodni skupnosti. Aktivnosti bodo med drugim vključevale:**    1. **sodelovanje RS v razpravah na mednarodni ravni,**    2. **sodelovanje v pogajanjih mednarodnih dokumentov.** | | |
| **Kazalnika** | **Nosilec** | **Izvajanje v letu 2018** |
| * nastopi in izjave RS v nacionalnem svojstvu ali skupne izjave v okviru razprav v telesih OZN (VS, GS, SČP (vključno z UPR), CSW itd.), Nata, OVSE in EU ter na drugih mednarodnih dogodkih, * stališča, v katerih RS zagovarja vključitev referenc o nedopustnosti spolnega nasilja in nasilja zaradi spola v konfliktih v mednarodne dokumente (npr. vključitev referenc v relevantne resolucije odborov GS ali SČP) ter ocena uspešnosti pobud. | MZZ in drugi resorji v skladu s svojimi pristojnostmi | Tako kot pod točko 3. a je Slovenija opozarjala na nedopustnost spolnega nasilja in nasilja zaradi spola, povezanega s konflikti.  V **mednarodnih organizacijah** je mdr. nastopila v odprtih razpravah VS ZN o ženskah, miru in varnosti, o spolnem nasilju v konfliktih (aprila 2018) in o otrocih v oboroženih spopadih (julija 2018), na 62. zasedanju Komisije ZN za status žensk ter v različnih razpravah SČP, vključno v okviru pregledov relevantnih držav na UPR (Mali, Burundi, Republika Kongo, Srednjeafriška republika in Jordanija). Prav tako je na pomen preprečevanja spolnega nasilja izpostavila v svoji izjavi na skupnem zasedanju Severnoatlantskega sveta Nata (NAC) in Vojaškega odbora s posebno odposlanko visokega komisarja ZN za begunce Angelino Jolie (januar 2018). Tudi v OVSE je v svojih izjavah ali v imenu mreže OVSE MenEngage opozarjala na pomen preprečevanja in nedopustnost spolnega nasilja in nasilja zaradi spola v konfliktnih situacijah.  Pri **pogajanjih o dokumentih** (kot navedeno pod tč. a) se je zavzemala tudi za vključitev jezika o nedopustnosti spolnega nasilja in nasilja zaradi spola v konfliktih, mdr. v resoluciji o otrokovih pravicah v humanitarnih razmerah (tudi kar zadeva spolno in reproduktivno zdravje in pravice in celostno spolno vzgojo) in v ministrsko odločitev OVSE o preprečevanju in boju proti nasilju nad ženskami na ministrskem zasedanju OVSE v Milanu.  Na nedopustnost spolnega nasilja in nasilja zaradi spola v konfliktih je opozarjala tudi v drugih dejavnostih.  Junija 2018 pridružila **Pozivu k delovanju na področju varovanja pred nasiljem zaradi spola v izrednih razmerah** (*Call to Action on Gender Based Violence in Emergencies*), ter se zavezala, da bo:  1. gradila splošno in/ali specializirano znanje in zmogljivosti med zaposlenimi, vodji in lokalnimi partnerji v partnerskih državah za delovanje na področju preprečevanja, odziva in pripravljenosti na nasilje zaradi spola.  2. se sistematično zavzemala za vključevanje vidikov Poziva k delovanju v relevantne politične procese in opozarjala o pomenu preprečevanja, odzivanja in pripravljenosti na nasilje zaradi spola v vseh relevantnih mednarodnih humanitarnih forumih,  3. vključila preprečevanja in odzivanje na nasilje zaradi spola in enakost spolov v humanitarne načrtovalne procese, načrte in preglede.  Veleposlaniki in veleposlanice Slovenije po svetu so ob 25. novembru, mednarodnem dnevu boja proti nasilju nad ženskami sodelovali **v številnih kampanjah** (npr.v kampanji Nata, v kampanji "UN Women" v Maroku, v Bratislavi in številne aktivnosti v Izraelu). Člani mreže OVSE MenEngage so ob tej priložnosti posneli video.  Z namenom ozaveščanja o nasilju nad ženskami je bila razstava Nasilje na njeni koži postavljeni na več krajih v Izraelu.  Svetovalka za vidik spola iz SV, napotena na misijo **KFOR** (več o njenem delovanju v 1. C (mednarodne aktivnosti) je vključevala v delo in spodbujala večjo vključitev ženskih organizacij na Kosovu, ki podpirajo preživele spolnega nasilja v konfliktu in se zavzemajo za odgovornost storilcev in odpravo nekaznovanosti. V dogodek ob mednarodnem dnevu KFOR so bili vključeni preživeli spolnega nasilja v konfliktu. Pripadnica SV je sodelovala na razpravah na konferencah, spodbudila in sodelovala tudi pri projektih za preživele spolnega nasilja in podpornih dejavnostih KFOR (kot npr. iniciativa za intervju z direktorico Kosovskega centra za žrtve trpinčenja za revijo KFOR, podpora kampanji »Bodi moj glas« (BeMyVoice), izjave, idr.). Več o tem v prejšnjih poglavjih. |

|  |  |  |
| --- | --- | --- |
| 1. **Spodbujanje večje vloge moških in dečkov pri preprečevanju nasilja nad ženskami in deklicami pred konflikti, med njimi in po njih ter pri odpravi spolnega nasilja in nasilja zaradi spola, povezanega s konflikti. Aktivnosti bodo med drugim vključevale:**    1. **sodelovanje RS v razpravah na mednarodni ravni,**    2. **sodelovanje RS v pogajanjih mednarodnih dokumentov,**    3. **sodelovanje moških predstavnikov RS v pobudah, ki spodbujajo vlogo moških in dečkov pri preprečevanju nasilja nad ženskami in deklicami ter spolnega nasilja in nasilja zaradi spola, povezanega s konflikti.** | | |
| **Kazalniki** | **Nosilec** | **Izvajanje v letu 2018** |
| * nastopi in izjave RS v nacionalnem svojstvu ali skupne izjave v okviru teles OZN (VS, GS, SČP (vključno z UPR), CSW itd.), Nata, OVSE in EU ter na drugih mednarodnih dogodkih, * pobude in druge aktivnosti, ki odražajo zavzemanje RS za vključitev pomena vloge moških in dečkov pri preprečevanju nasilja nad ženskami in deklicami ter spolnega nasilja in nasilja zaradi spola v konfliktih v pripravo relevantnih mednarodnih dokumentov na področjih, povezanih z mirom in varnostjo ali glede posamezne države v okviru mednarodnih organizacij ali na mednarodnih dogodkih ter ocena uspešnosti aktivnosti, * aktivnosti (sodelovanje v pobudah ali celo njihovo vodenje) moških, predstavnikov RS, ko gre za spodbujanje večje vloge moških in dečkov pri preprečevanju nasilja nad ženskami in deklicami ter pri odpravi spolnega nasilja in nasilja zaradi spola, povezanega s konflikti. | MZZ in drugi resorji v skladu s svojimi pristojnostmi | Kot navedeno v točki 3. a Slovenija posveča posebno pozornost tudi spodbujanju večje vloge moških in dečkov pri preprečevanju nasilja nad ženskami in deklicami ter odpravi spolnega nasilja in nasilja zaradi spola, tudi vseh oblik nasilja povezanega s konflikti. Vlogo moških in dečkov je tako izpostavila **v nastopih** navedenih v prejšnjih poglavjih in pod točko 3. a in b.  Med izjavami in nastopi velja izpostaviti govor MZZ dr. Cerarja na zasedanju **Ministrskega sveta OVSE** v Milanu (decembra 2018).  Prav tako velja izpostaviti nastope stalnega predstavnika Slovenije pri OVSE na Dunaju kot predsedujočega **mreži OVSE MenEngage**. Stalni predstavnik se je kot član in predsedujoči mreži mdr. zavezal, da bo spodbujal moške kolege v OVSE k vključitvi in sodelovanju v mreži. V letu 2018 je bila vloga mreže formalizirana, maja 2018 je bila lansirana spletna stran mreže, junija 2018 so člani mreže uprizorili igro Sedem (več v 3.a). Prav tako so člani mreže ob mednarodnem dnevu boja proti nasilju nad ženskami posneli video, v katerem ozaveščajo in spodbujajo k aktivnostim na tem področju (video je bil novembra 2018 prikazan na formalni seji Stalnega sveta OVSE, objavljen pa na spletni strani OVSE pod zavihkom 'The MenEngage Network', Facebook in Twitter profilu OVSE, Twitter profilu Stalnega predstavništva Slovenije pri OVSE in drugih mednarodnih organizacijah na Dunaju ter na spletnem portalu YouTube).  Izpostaviti velja tudi sodelovanje stalnih predstavnikov in predstavnic Slovenije v **mednarodnih mrežah šampionov za enakost spolov**.  Poleg vključitve vloge moških in dečkov pri odpravi diskriminacije žensk in vseh oblik nasilja nad njimi v ministrsko odločitev OVSE o preprečevanju in boju proti nasilju nad ženskami na ministrskem zasedanju OVSE (decembra 2018) se je Slovenija zavzemala tudi za vključitev vloge moških in dečkov v druge **dokumente**. Mdr. si je za to uspešno prizadevala pri posodobitvi pristopa EU do žensk, miru in varnosti.  Svetovalka za vidik spola iz SV, napotena na misijo **KFOR** (več v 1. c mednarodne aktivnosti), je širila zavedanje o vključenosti tako moških kot žensk v zagotavljanje varnosti in miru. Spodbujala je tudi vključevanje moških na poveljniških in vodstvenih dolžnostih v KFOR v projekte in izjave za javnost (npr. srečanja poveljujočih v KFOR s ključnimi ženskimi vodji, NVO in tudi srečanje s preživelimi; poveljujoči v KFOR so podprli kampanjo »Bodi moj glas« (BeMyVoice), samostojno medijsko kampanjo KFOR o preprečevanju nasilja zaradi spola, kampanjo OZN 16 dni aktivizma proti nasilju nad ženskami na Kosovu (skupni izjavi KFOR in UNDP)). |

|  |  |  |
| --- | --- | --- |
| 1. **Okrepljena podpora projektom in aktivnostim slovenskih NVO in drugih deležnikov na področju preprečevanja nasilja nad ženskami in deklicami, predvsem v času kriz, oboroženih spopadov oz. na pokriznih območjih.** | | |
| **Kazalnik** | **Nosilci** | **Izvajanje v letu 2018** |
| * število projektov slovenskih NVO in drugih razvojnih deležnikov, ki obravnavajo enakost spolov in krepitev moči žensk, deklic in otrok na splošno, predvsem s področja preprečevanja nasilja nad ženskami in deklicami v okviru mehanizmov za zaščito, predvsem v času kriz, oboroženih spopadov oz. na pokriznih območjih ter ocena njihovega učinka. | MZZ in drugi resorji v skladu s svojimi pristojnostmi | Kot navedeno pod točko 1. e (mednarodne aktivnosti) je bilo v letu 2018 enakosti spolov namenjenih 11 **projektov, ki jih je RS podprla**, pri dodatnih 27 projektih je bila enakost spolov pomemben cilj. Projekti so se izvajali v državah Zahodnega Balkana, v Ugandi, Afganistanu, Egiptu, Maroku, Jordaniji, Libanonu ter v Ukrajini.  Med temi projekti velja omeniti naslednje, ki se izvajajo na območjih neposredno ali posredno prizadetih zaradi oboroženih spopadov:   * Podpora Polikliniki v Kabulu (izvaja ITF Ustanova za krepitev človekove varnosti), * Ekonomsko in psihosocialno opolnomočenje begunk v libanonskem Ein El Helwah (Zavod Krog), * Z opolnomočenjem mater in otrok do boljše prihodnosti sirskih družin v Jordaniji (Zavod Krog), * Psihosocialna rehabilitacija otrok iz Ukrajine (ITF Ustanova za krepitev človekove varnosti), * Izobraževanje in ekonomsko opolnomočenje ranljivih skupin žensk v Ruandi (Mirovni inštitut), * Opolnomočenje žensk v Bosni in Hercegovini (Slovenska Karitas), * Ekonomsko in socialno opolnomočenje žensk na podeželju jugovzhodne Srbije (Slovenska Karitas).   Svetovalka za vidik spola iz SV, napotena na misijo KFOR (več v 1. c mednarodne aktivnosti) je spodbujala in podala vrsto pobud za večjo vključenost ženskih organizacij na Kosovu. Spodbudila je večjo angažiranost LMT-jev in tudi podporo vodstva KFOR. Redno so bila organizirana srečanja z NVO, ki podpirajo ženske, mlade in otroke, prav tako preživele spolnega nasilja v konfliktu. Izvedena je bila vrsta podpornih dejavnosti z vključenostjo različnih strokovnjakov in svetovalcev v izvedbo. |

## Izobraževanje in usposabljanje na področju Agende o ženskah, miru in varnosti

Pomen ozaveščanja, izobraževanja in usposabljanja o temah, ki jih obravnavajo preostala prednostna področja akcijskega načrta je Slovenija poudarjala v nastopih in izjavah na že prej omenjenih prednostnih področjih, med katerimi velja omeniti sodelovanje na usposabljanju OVSE in UNODA za mlade na temo nadzora orožja, razoroževanja in neširjenja orožja (februarja 2018), nastop na zasedanju Severnoatlantskega sveta in Vojaškega odbora Nata s posebno odposlanko UNHCR in številne aktivnosti v okviru mreže OVSE MenEngage.

Svetovalci in svetovalke za vidik spola iz SV so se v letu 2018 udeležili treh mednarodno certificiranih izobraževanj in usposobili skupaj 1160 pripadnikov in pripadnic SV, vključno s civilnimi funkcionalnimi strokovnjaki in strokovnjakinjami, v okviru usposabljanja pred napotitvijo v mednarodne operacije in misije, na šolanjih v Centru vojaških šol, prvič tudi v programu Generalštabnega šolanja, in na dodatnih usposabljanjih v enotah SV.

V letu 2018 je bil zaključen projekt izdaje slovarja, namenjenega lažji komunikaciji migrantov z zdravstvenim osebjem. V povezavi s tem je bilo izvedenih 14 usposabljanj glede dela s pacienti, ki ne govorijo slovensko in prihajajo iz drugih kultur in okolij. Poleg tega je bilo izvedenih več izobraževanj za prepoznavo nasilja v družini v okviru zdravstvene obravnave ter druge aktivnosti v zvezi z ozaveščanjem, izobraževanjem in usposabljanjem o pomenu vidika spola in prepoznavanja nasilja.

**Poročilo o izvajanju po posameznih aktivnostih**

* **Aktivnosti na mednarodni ravni**

|  |  |  |
| --- | --- | --- |
| 1. **V okviru OZN, Nata, EU in OVSE bo RS nadaljevala s podporo pomenu ozaveščanja, izobraževanja in usposabljanja glede uresničevanja Agende o ženskah, miru in varnosti ter vključevanja vidika spola na področja, povezana z mirom in varnostjo, glede pomena oz. dodane vrednosti udeležbe žensk v procesih odločanja, načrtovanja in izvajanj aktivnosti za preprečevanje konfliktov, ohranjanje in izgradnjo miru, preventivne diplomacije kot tudi opozarjanju na različne potrebe žensk in moških na območjih, ki so jih prizadeli konflikti, na problematiko spolnega nasilja, povezanega s konflikti, na odgovornost za hudodelstva zaradi spola ter o pomenu preprečevanja spolnega izkoriščanja in zlorab, ki jih storijo pripadniki mednarodnih operacij in misij.** | | |
| **Kazalnika** | **Nosilci** | **Izvajanje v letu 2018** |
| * + nastopi in izjave RS v nacionalnem svojstvu ali skupne izjave v razpravah na mednarodnih forumih,   + pobude in druge aktivnosti, ki odražajo zavzemanje RS za vključitev pomena ozaveščanja, izobraževanja in usposabljanja o zgoraj omenjenih tematikah v pripravo relevantnih mednarodnih dokumentov na področjih, povezanih z mirom in varnostjo, ali glede posamezne države ter ocena njihove uspešnosti. | MZZ in drugi resorji v skladu s svojimi pristojnostmi | V **nastopih in izjavah**, navedenih na prejšnjih prednostnih področjih, je Slovenija poudarjala tudi pomen ozaveščanja, izobraževanja in usposabljanja za njihovo uresničevanje. Pri tem je pogosto predstavljala dobro prakso izobraževanja in usposabljanja v Slovenski vojski in Policiji.  Glede nastopov in izjav v zvezi z ozaveščanjem, izobraževanjem in usposabljanjem velja mdr. omeniti:   * nastop stalnega predstavnika Slovenije na Dunaju na panelu "Spoznavanje šampionov za enakost spolov" v okviru **skupnega usposabljanja OVSE in UNODA** za mlade na temo nadzora orožja, razoroževanja in neširjenja orožja (februarja 2018), * izjavo Slovenije na zasedanju **Severnoatlantskega sveta in Vojaškega odbora Nata** s posebno odposlanko UNHCR Angelino Jolie, v kateri je stalni predstavnik Slovenije pri Natu izpostavil pomen ozaveščanja, izobraževanja in usposabljanja tistih, ki bodo ščitili najbolj ranljive skupine in civilno prebivalstvo doma in v tujini, * številne aktivnosti v okviru **mreže OVSE MenEngage** (že prej omenjeno lansiranje spletne strani mreže, izvedba igre Sedem, video ob mednarodnem dnevu boja proti nasilju nad ženskami in nastopi predsedujočega na različnih forumih OVSE).   Med **mednarodnimi dokumenti**, pri katerih je Slovenija v pogajanjih prispevala k vključitvi jezika o pomenu ozaveščanja, izobraževanja in usposabljanja, velja izpostaviti ministrsko odločitev OVSE o preprečevanju in boju proti nasilju nad ženskami na ministrskem zasedanju OVSE v Milanu, kjer je prispevala k vključitvi jezika o krepitvi aktivnosti ozaveščanja, izobraževanja in usposabljanja o enakosti spolov, človekovih pravicah ter preprečevanju in boju proti vsem oblikam nasilja nad ženskami in deklicami. |

|  |  |  |
| --- | --- | --- |
| 1. **Usposabljanje pripadnikov in pripadnic SV v okviru mednarodnih certificiranih izobraževalnih inštitucij Nato (SWEDINT[[4]](#footnote-5)/NCGM[[5]](#footnote-6)), EU (ESDC[[6]](#footnote-7)), RACVIAC idr.** | | |
| **Kazalnik** | **Nosilec** | **Izvajanje v letu 2018** |
| * + število napotenih pripadnikov in pripadnic SV oziroma številčno povečevanje in strokovno usposabljanje mreže svetovalcev / svetovalk za vidik spola v SV. | MORS/SV | V letu 2018 se je **5 svetovalcev in svetovalk za vidik spola** iz Centra vojaških šol (CVŠ) udeležilo:   * Tečaja za svetovalce za vidik spola (GENAD Course (NCGM)) – ena pripadnica, * Tečaja o Zaščiti civilistov v oboroženih spopadih (ESDC) – ena pripadnica, * Tečaja za izvajalce usposabljanja s področja vidika spola – GToT (RACVIAC/NCGM) sta se udeležila dva nova pripadnika SV iz CVŠ, ki sta vključena v izobraževanje in usposabljanje v CVŠ. V izvedbi tečaja je sodelovala ena od svetovalk za vidik spola v SV, kot vodja ene od skupin tečajnikov. |

* **Aktivnosti na nacionalni ravni**

|  |  |  |
| --- | --- | --- |
| 1. **Krepitev ozaveščanja širše javnosti v RS, vključno z globalnim učenjem, o pomenu vključevanja vidika spola na področja, povezana z mirom in varnostjo, z organizacijo javnih dogodkov, konferenc, razstav ter objavami člankov, sporočil za javnost ob ustreznih mednarodnih dnevih idr.** | | |
| **Kazalnik** | **Nosilci** | **Izvajanje v letu 2018** |
| * + število organiziranih dogodkov, razstav, člankov, sporočil za javnost itd., ki ozaveščajo javnost o pomenu vključevanja vidika spola na področja, povezana z mirom in varnostjo,   + raven prepoznavanja pomena vključevanja vidika spola na področja, povezana z mirom in varnostjo. | MZZ in drugi resorji | MZZ je kot običajno na svoji **spletni strani in družbenih omrežjih** objavilo sporočila za javnost ob mednarodnem dnevu žensk 8. marca, mednarodnem dnevu deklic 11. oktobra in mednarodnem dnevu boja proti nasilju nad ženskami 25. novembra. |

|  |  |  |
| --- | --- | --- |
| 1. **Izobraževanje o Agendi o ženskah, miru in varnosti in o pomenu vključevanja vidika spola na področja preprečevanja konfliktov, ohranjanja in izgradnje miru, preventivne diplomacije, boja proti terorizmu, nasilnemu ekstremizmu in radikalizaciji ter na področju migracij in trgovine z ljudmi z naslednjimi ukrepi:**    1. **izobraževanje uslužbencev in uslužbenk MZZ, še posebej uslužbencev, napotenih na diplomatsko-konzularna predstavništva, v mednarodne organizacije in na različne mednarodne misije, o vidiku spola ter Agendi o ženskah, miru in varnosti,**    2. **izvajanje usposabljanj pripadnikov in pripadnic Slovenske vojske ter civilnih funkcionalnih strokovnjakov in strokovnjakinj (CFS) pred napotitvijo v mednarodne operacije in misije ali MSSVT[[7]](#footnote-8) o kulturnih značilnostih, vidiku spola, resoluciji VS ZN 1325 in drugih vsebinah,**    3. **izvajanje izobraževanj v Centru vojaških šol (CVŠ) za pripadnike in pripadnice Slovenske vojske v okviru rednih izobraževanj (Šola za častnike, Poveljniško štabna šolanja),**    4. **vključitev vsebine Agende o ženskah, miru in varnosti v redna letna usposabljanja poveljstev in enot SV,**    5. **redna strokovna izobraževanja svetovalcev in svetovalk za vidik spola v Slovenski vojski.** | | |
| **Kazalniki** | **Nosilca** | **Izvajanje v letu 2018** |
| * + izvedeno izobraževanje za uslužbence in uslužbenke MZZ,   + izvedena usposabljanja za pripadnike in pripadnice Slovenske vojske pred odhodom na mirovne operacije in misije,   + izvedena izobraževanja za pripadnike in pripadnice Slovenske vojske v okviru CVŠ,   + izvedena redna letna usposabljanja poveljstev in enot SV,   + izvedena redna strokovna izobraževanja in usposabljanja svetovalcev /svetovalk za vidik spola v SV,   + raven poznavanja vidika spola in Agende o ženskah, miru in varnosti na odločevalski in delovni ravni. | MZZ, MORS/SV | Pred napotitvijo v mednarodne operacije in misije je bilo iz teme vidika spola v vojaških operacijah in Agendi o ženskah, miru in varnosti usposobljenih 960 pripadnikov SV, vključno s CFS.  Na šolanjih v CVŠ je bilo iz teme vidika spola in Agende o ženskah, miru in varnosti usposobljenih 120 pripadnikov SV, prvič tudi v programu generalštabnega šolanja.  Dodatno je bilo v enotah SV iz teme vidika spola in Agende o ženskah, miru in varnosti usposobljenih 80 pripadnikov SV.  Skupaj so svetovalke in svetovalci za vidik spola v SV **usposobili 1160 pripadnikov in pripadnic SV**.  MZZ je v okviru priprav pred napotitvijo diplomatskega osebja na delo v tujino kandidatom predstavil agendo ženske, mir in varnost kot eno prioritetnih področij delovanja. |

|  |  |  |
| --- | --- | --- |
| 1. **V okviru izvajanja usposabljanj za pripadnike in pripadnice SV in CFS pred napotitvijo na mednarodne operacije in misije njihovo seznanjanje s pomenom preprečevanja spolnega nasilja in nasilja zaradi spola v konfliktih in z odgovornostjo.** | | |
| **Kazalnik** | **Nosilec** | **Izvajanje v letu 2018** |
| * število izvedenih usposabljanj. | MORS/SV | Kot navedeno zgoraj je bilo pred napotitvijo v mednarodne operacije in misije je bilo o vidiku spola v vojaških operacijah in Agendi o ženskah, miru in varnosti usposobljenih 960 pripadnikov SV in CFS. |

|  |  |  |
| --- | --- | --- |
| 1. **Ozaveščanje in usposabljanje zdravstvenega osebja v okviru sistema izobraževanja, usposabljanja in ozaveščanja o pomenu vključevanja vidika spola, prepoznavanja nasilja, vključno s spolnim nasiljem, nasilnega ekstremizma in radikalizacije ter na področju trgovine z ljudmi. Priprava gradiv za izobraževanje zdravstvenega osebja glede večjezične komunikacije z migranti – npr. izdelava slovarja.** | | |
| **Kazalnik** | **Nosilec** | **Izvajanje v letu 2018** |
|  | MZ  Možni izvajalci:   * Zdravniška zbornica Slovenije, * Zbornica zdravstvene in babiške nege Slovenije, * Nacionalni inštitut za javno zdravje. | **Projekt – Izdaja slovarja, namenjenega lažji komunikaciji migrantov z zdravstvenim osebjem** ter dogodek na temo "Večjezično zdravstvo in zakaj ga v Sloveniji (še) ni?. Projekt se je zaključil januarja 2018.  Prva naloga projekta je bila priprava slovarjev v sedmih jezikih in 4 knjižicah, ki so eno od orodij za sporazumevanje za paciente in zdravstvene delavce. Uporabno je v prvih, urgentnih, nenapovedanih stikih, ko ni možnosti primernega, profesionalnega tolmačenja.  Poleg slovarjev so pripravili tudi **14 usposabljanj** z naslovom "Pacient ne govori slovensko! Izziv za zdravstvene delavce v Sloveniji". Poleg vprašanja jezika, tolmačenja, so se dotaknili tudi izziva dela z ljudmi iz drugih kultur in okolij, spoznavanja ovir v zvezi z zdravstvenim zavarovanjem, različnih pravnih statusov in situacij, v katerih se lahko znajdemo ter praktične delavnice o izkušnjah udeležencev ter uporabe slovarja.  Izvedli so tudi evalvacijo usposabljanja ter naknadno evalvacijo glede uporabe priročnika po treh mesecih od usposabljanja.  Izvedeno je bilo tudi **20 dvodnevnih izobraževanj** v okviru projekta POND\_Si - Zdrav – prepoznava in obravnava žrtev nasilja v družini v okviru zdravstvene dejavnosti (sodelovalo je osebje zdravstvene nege, zdravniki in zobozdravniki). Projekt predstavlja dober zgled uspešne povezave raznolikih znanj, ki lahko zagotovijo celovit vpogled v problematiko in primerno opremijo zdravstveno osebje za dejavno izobraževalno platformo.  Pri Zbornici zdravstvene in babiške nege Slovenije – Zvezi strokovnih društev medicinskih sester, babic in zdravstvenih tehnikov Slovenije deluje **Delovna skupina za nenasilje v zdravstveni negi**, ki izvaja različne aktivnosti prepoznavanja in obravnavanja nasilja v zdravstvu, in sicer tako pacientov in pacientk kot tudi zaposlenih v zdravstveni in babiški negi.  **Aktivnosti** v zvezi z izobraževanjem, usposabljanjem zdravstvenega osebja o pomenu vidika spola, prepoznavanja nasilja:   * članki v glasilu Utrip (Sporočilo gibanja # jaz tudi), članek - Spolno nadlegovanje; * izjave v medijih – ob svetovnem dnevu osveščanja o nasilju nad starejšimi; * izobraževanja zaposlenih na različnih strokovnih področjih (na temo nasilja na delovnem mestu, o mobingu, na temo deeskalacijskih tehnik, o obravnavi nasilja v družinah in ukrepi medicinskih sester v patronažnem varstvu ob pojavu nasilja); * priprava nacionalnih protokolov v letu 2018 – obravnava žrtev nasilja v družini v zdravstvenih ustanovah, prepoznavanje in obravnava zlorabljenega otroka * aktivnosti ob mednarodnem dnevu boja proti nasilju nad ženskami, reševanje konfliktov v zdravstveno – negovalnem babiškem timu. |

## Odgovornost za preprečevanje in pregon storilcev spolnega nasilja in nasilja zaradi spola, povezanega s konflikti

Za pregon odgovornih za spolno nasilja in nasilje zaradi spola v konfliktih, odpravo nekaznovanosti zanje ter v podporo mednarodnemu kazenskemu pravosodju, še posebej Mednarodnemu kazenskemu sodišču, se je Slovenija na mednarodni ravni zavzemala v številnih aktivnostih in nastopih, omenjenih na tretjem prednostnem področju akcijskega načrta. Poleg tega je podporo Mednarodnemu kazenskemu sodišču izrazila ob številnih priložnostih, v okviru EU, Generalne skupščine OZN (tudi s podporo (kosponzoriranjem) dogodka ob robu splošne razprave 73. zasedanja o pregonu spolnih hudodelstev in hudodelstev zaradi spola na Mednarodnem kazenskem sodišču) in Skupščine držav pogodbenic Rimskega statuta. S sodiščem je podpisala tudi sporazum o izvajanju kazenskih sankcij.

RS je kot ena od pobudnic nove konvencije o mednarodni pravni pomoči in izročitvah sodelovala v različnih aktivnostih v podporo oblikovanju konvencije.

Kar zadeva aktivnosti na nacionalni ravni so bila za pripadnike in pripadnice SV, napotene na različne naloge v tujino, izvedena usposabljanja, ki vključujejo tudi teme o kršitvah človekovih pravic. Ravno tako so bili za napotene na misije ZN izvedeni postopki preverjanja o nekaznovanosti, v skladu z pravili ZN.

UOIM je v letu 2018 nadaljeval z aktivnostmi za obravnavo in preprečevanje nasilja zaradi spola (obravnavanih je bilo 9 primerov) in za vse zaposlene izvedel usposabljanje in osveščanje na temo trgovine z ljudmi.

**Poročilo o izvajanju po posameznih aktivnostih**

* **Aktivnosti na mednarodni ravni:**

|  |  |  |
| --- | --- | --- |
| 1. **Zavzemanje za pregon odgovornih za spolno nasilje in nasilje zaradi spola ter za odpravo kulture nekaznovanosti v okviru mednarodnih forumov, tudi ko gre za obravnavo posameznih situacij oz. držav, vključno:**    1. **s sodelovanjem predstavnikov in predstavnic RS v razpravah,**    2. **z zavzemanjem RS za vključitev pomena pregona odgovornih za spolno nasilje in nasilje zaradi spola ter za odpravo kulture nekaznovanosti v mednarodne dokumente na področjih, povezanih z mirom in varnostjo in, kjer je relevantno, glede na posamezne države.** | | |
| **Kazalnik** | **Nosilec** | **Izvajanje v letu 2018** |
| * nastopi in izjave predstavnikov in predstavnic RS, ki vključujejo pomen pregona odgovornih za kazniva dejanja zaradi spola in za odpravo kulture nekaznovanosti v razpravah v OZN (VS, SČP in drugih telesih OZN), Natu, EU in OVSE na različnih ravneh ali na mednarodnih dogodkih, ki se nanašajo na to področje, * dejavnosti RS, ki se nanašajo na njeno sodelovanje pri pogajanjih o mednarodnih dokumentih na področjih, povezanih z mirom in varnostjo in, kjer je relevantno, glede posamezne države v okviru mednarodnih organizacij ali na mednarodnih dogodkih ter ocena njihovega učinka. | MZZ in drugi resorji v skladu s svojimi pristojnostmi | Za pregon odgovornih za spolno nasilje in nasilje zaradi spola ter odpravo kulture nekaznovanosti se je Slovenija zavzela v **številnih nastopih**, omenjenih v točki 3. a in b. Še posebej to velja izpostaviti za njene nastope v **VS ZN** o spolnemu nasilju v konfliktih in o otrocih v oboroženih spopadih.  Prav tako se je zavzemala za ustrezno vključevanje jezika o pregonu odgovornih in o odpravi nekaznovanosti **v različne dokumente** (npr. med pogajanji o ministrski odločitvi OVSE o preprečevanju in boju proti nasilju nad ženskami na ministrskem zasedanju OVSE v Milanu decembra 2018).  RS je ena od aktivnih **pobudnic nove konvencije o mednarodni pravni pomoči in izročitvah** za pregon najtežjih mednarodnih hudodelstev na državni ravni (pobuda MLA), med katere spada tudi posilstvo in spolno nasilje v konfliktih. Pri tem je sodelovala:   * na stranskem dogodku Skupščine držav pogodbenic Rimskega statuta o pobudi MLA, tudi z nastopom, * na sestankih jedrne skupine držav pobudnic MLA, * pri pripravi osnutka teksta konvencije MLA, * pred Delovnim telesom za terorizem OPCW, kjer je predstavila pobudo MLA.     V letu 2018 je nadaljevala s podporo preprečevanju spolnega izkoriščanja in zlorab s strani napotenih v operacije in misije ZN v okviru pobude generalnega sekretarja ZN **Krog voditeljev** (Cirlce of Leadership).  Svetovalka za vidik spola iz SV, napotena na misijo **KFOR** (več o njenem delovanju v 1. C (mednarodne aktivnosti)), je vključevala v delo in spodbujala večjo vključitev ženskih organizacij na Kosovu, ki podpirajo preživele spolnega nasilja v konfliktu in se zavzemajo za odgovornost storilcev in odpravo nekaznovanosti. Mdr. je sodelovanje predstavnikov in predstavnic organizacij na okrogli mizi, ki jo je svetovalka za vidik spola pripravila v okviru Mednarodne konference Ženske, mir in varnost na Kosovu, privedlo tudi do razprave o preživelih spolnega nasilja v konfliktu, stanju na Kosovu zoper nekaznovanosti storilcev, idr. |

|  |  |  |
| --- | --- | --- |
| 1. **Podpora Mednarodnemu kazenskemu sodišču in njegovim aktivnostim, vključno:**    1. **s sodelovanjem RS v razpravah na mednarodnih forumih,**    2. **zavzemanjem RS za vključitev pomena Mednarodnega kazenskega sodišča v relevantne dokumente.** | | |
| **Kazalnika** | **Nosilec** | **Izvajanje v letu 2018** |
| * nastopi in izjave predstavnikov in predstavnic RS, ki vključujejo pomen Mednarodnega kazenskega sodišča v razpravah v OZN (VS, SČP in drugih telesih OZN), Natu, EU in OVSE na različnih ravneh ali na mednarodnih dogodkih, ki se nanašajo na to področje, * dejavnosti RS, ki se nanašajo na njeno sodelovanje pri pogajanjih o relevantnih mednarodnih dokumentih in, kjer je potrebno, mednarodnih dokumentih glede na posamezne države, ter ocena njihovega učinka. | MZZ in drugi resorji v skladu s svojimi pristojnostmi | RS je **sodelovala na mednarodnih forumih**: npr. v EU na zasedanjih Delovne skupine za mednarodno pravo, podskupini za Mednarodno kazensko sodišče (COJUR-ICC), nastopila v Generalni skupščini OZN in se udeležila Skupščine držav pogodbenic Rimskega statuta.  RS je podpisala sporazum o izvajanju kazenskih sankcij med RS in MKS.  V letu 2018 je bila **organizirana okrogla miza na Pravni fakulteti** Univerze v Ljubljani ob 20. obletnici Rimskega statuta, na Blejskem strateškem forumu je bil poseben panel posvečen MKS.  V tednu splošne razprave 73. zasedanja Generalne skupščine OZN (september 2018) je RS podprla (kosponzorirala) stranski **dogodek o pregonu spolnih hudodelstev in hudodelstev zaradi spola na MKS** (Prosecuting Sexual and Gender-Based Crimes in the ICC. Analyzing the legacy of prosecutions on the 20th Anniversary of the ICC), na katerem je v imenu RS nastopila generalna direktorica za multilateralo na MZZ.  Tudi druge aktivnosti Slovenije v mednarodnih organizacijah, omenjene v prejšnjih prednostnih področjih, predvsem OZN, so se nanašale na podporo Mednarodnemu kazenskemu sodišču in njegovim aktivnostim. |

* **Aktivnosti na nacionalni ravni**

|  |  |  |
| --- | --- | --- |
| 1. **Pripadniki in pripadnice SV in CFS, napoteni na mednarodne operacije in misije oziroma na opravljanje nalog vojaške službe izven države ali v zvezi z njo, so disciplinsko, kazensko in odškodninsko odgovorni v skladu s pravnim redom RS (določba Zakona o obrambi in Pravil službe v Slovenski vojski). Pripadniki in pripadnice SV so dolžni spoštovati tako pravni red RS kot tudi zakone in običaje države gostiteljice (v kolikor niso v nasprotju z veljavnim pravnim redom RS).** | | |
| **Kazalnika** | **Nosilec** | **Izvajanje v letu 2018** |
| * izvajanje usposabljanj pred napotitvijo na mednarodne operacije in misije (Nato SOFA, drugi sporazumi o statusu sil, kazenska/disciplinska/odškodninska odgovornost pripadnikov in pripadnic, seznanitev z Resolucijami ZN idr.), * oblikovanje kriterijev za izvedbo analize morebitnih kršitev pri opravljanju nalog vojaške službe ali v zvezi z njo izven države in poskusna izvedba analize kršitev skladno z oblikovanimi kriteriji. | MORS/SV | Pred vsako napotitvijo v MOM v letu 2018 so bile izvedene naslednje **teme v pripravah in usposabljanjih**:   1. Seznanitev z mandatom, 2. Pravila delovanja, 3. Mednarodno vojaško pravo, 4. Kršenje človekovih pravic, 5. Agenda o ženskah, miru in varnosti in integracija vidika spola. |

|  |  |  |
| --- | --- | --- |
| 1. **V okviru MORS/SV izvajati preverjanja pred odhodom pripadnikov in pripadnic na mednarodne operacije in misije glede nekaznovanosti za kazniva dejanja (vključujoč kazniva dejanja glede spolne nedotakljivosti oz. kršenja prava človekovih pravic ali mednarodnega humanitarnega prava) in/ali težje kršitve vojaške discipline (vključno s spolnim nadlegovanjem) ter** **da so opravili predpisano usposabljanje pred napotitvijo na mednarodno operacijo in misijo.** | | |
| **Kazalnik** | **Nosilec** | **Izvajanje v letu 2018** |
| * izdaja in posredovanje potrdil o nekaznovanosti v OZN. | MORS/SV | Pred napotitvijo v misije ZN (UNTSO in UNIFIL) se izvaja **postopke preverjanja o nekaznovanosti**. Za vsakega posameznika se pridobijo podatki o nekaznovanosti, oz. informacijo ali zoper njega poteka pregon ali preiskava zaradi katerega koli kaznivega dejanja. OZN se posreduje potrdilo (na obrazcu Standard format for member state note of certification).  Dodatna obrazložitev:  SV uresničuje pravni red RS. Skladno s Slovensko zakonodajo mora vsak pripadnik, preden se zaposli v SV, pridobiti potrdilo o nekaznovanosti. Če je bil delavec, ki poklicno opravlja vojaško službo oziroma kot civilna oseba dela v vojski, obsojen zaradi kaznivega dejanja oziroma na kazen iz pete alineje tretjega odstavka tega člena, mora sodišče pravnomočno sodbo poslati ministrstvu. Z navedenim praviloma preneha izpolnjevati posebne pogoje za opravljanje vojaške službe, zaradi česar mu preneha delovno razmerje.  Prepoved nadlegovanja in njegova obravnava sta vsebovana v mehanizmu varovanja dostojanstva skladno z Uredbo o varovanju dostojanstva. V SV je bil leta 2018 prenovljen Standardni Operativni Postopek (SOP) za varovanje dostojanstva v SV, ki določa ukrepanje v primeru neželenega ravnanja. V vsaki enoti SV so imenovani tudi svetovalci za dostojanstvo, prav tako je 24 ur na dan dosegljiva psihološka podpora za pomoč pripadnikom SV. |

|  |  |  |
| --- | --- | --- |
| 1. **Oblikovanje mehanizma za nadzorovanje in poročanje o nasilju, nadlegovanju, sovražnem govoru in grožnjam migrantom ter njihovim zagovornikom, razčlenjeno po spolu, etnični in verski pripadnosti** | | |
| **Kazalnik** | **Nosilec** | **Izvajanje v letu 2018** |
| * mehanizem za nadzorovanje in poročanje o nasilju, nadlegovanju, sovražnem govoru in grožnjam migrantom in njihovim zagovornikom, * letna poročila o nasilju, nadlegovanju, sovražnem govoru in grožnjah. | MNZ in UOIM | UOIM je v letu 2018 nadaljeval z **aktivnostmi za obravnavo in preprečevanje nasilja zaradi spola** kot so:  - krizni sestanki v primerih, ko strokovni delavci UOIM ali NVO zaslutijo, da gre za nasilje zaradi spola (sklicanih je bilo 6 sestankov);  - obravnavanih je bilo 9 primerov nasilja zaradi spola, v katere je bilo vključenih 13 oseb; od tega v 2 primerih obravnavana 2 mladoletnika brez spremstva, od tega v enem primeru sum na spolno zlorabo (10 letni fantek zdaj v rejniški družini in lepo vključen v normalno življenje).  UOIM je 11. 9. 2018 izvedel  za vse zaposlene **usposabljanje in osveščanje** na temo trgovine z ljudmi kot del kampanje oziroma projekta Ministrstva za javno upravo. Usposabljanje so izvedli predstavniki Slovenske filantropije in Društva Ključ. Udeležilo se ga je okrog 30 zaposlenih. |

1. CCOE: Civil Military Cooperation Centre of Excellence – Center odličnosti za civilno vojaško sodelovanje oziroma CIMIC center odličnosti; [↑](#footnote-ref-2)
2. The Geneva Centre for the Democratic Control of Armed Forces – Ženevski center za demokratičen nadzor nad oboroženimi silami [↑](#footnote-ref-3)
3. Regional Arms Control verification and implementation Assistance Centre – Center za varnostno sodelovanje za JV Evropo. [↑](#footnote-ref-4)
4. Swedish Armed Forces International Centre – Mednarodni center švedskih oboroženih sil. [↑](#footnote-ref-5)
5. Nordic Centre for Gender in Military Operations – Swedish Armed Forces. [↑](#footnote-ref-6)
6. European Security and Defence College. [↑](#footnote-ref-7)
7. Mirnodobna sestava SV v tujini. [↑](#footnote-ref-8)